Ο προέδρος Σταϊνμάιερ φτάνει απόψε στην Αθήνα\nΠρώτη καταχώρηση: Τετάρτη, 10 Οκτωβρίου 2018, 11:49\nΔιήμερη επίσημη επίσκεψη στην Ελλάδα πραγματοποιεί την Πέμπτη και την Παρασκεύη ο Γερμανός Πρόεδρος της Δημοκρατίας Φρανκ-Βάλτερ Σταϊνμάιερ. Όπως διαβεβαιώνει πηγή της γερμανικής προεδρίας στη Deutsche Welle o κ. Σταϊνμάιερ αποδέχθηκε «με μεγάλη χαρά» την πρόσκληση του Έλληνα ομολόγου του Προκόπη Παυλόπουλου με τον οποίο διατηρεί «στενές φιλικές σχέσεις». Ένδειξη αυτής της σχέσης είναι για το Βερολίνο και η από κοινού επίσκεψη της Καλαμάτας την Παρασκευή, που είναι η ιδιαίτερη πατρίδα του κ. Παυλόπουλου. Επίσης επισημαίνεται ότι ο Γερμανός πρόεδρος έρχεται για δεύτερη φορά στην Ελλάδα μέσα σε ενάμιση χρόνο. Η πρώτη επίσκεψη έγινε λίγες εβδομάδες μετά την ανάληψη των νέων του καθηκόντων. Αφορμή ήταν τα εγκαίνια του πρώτου μέρους της διεθνούς έκθεσης documenta 14 τον Απρίλιο 2017 στην Αθήνα. Δύο μήνες αργότερα, τον Ιούνιο, ακολούθησαν τα εγκαίνια του δεύτερου μέρους της έκθεσης στο γερμανικό Κάσελ, όπου παραβρέθηκε μαζί με τον κ. Παυλόπουλο.\nΗ ασυνήθιστη χειρονομία να επισκεφτεί την Ελλάδα για δεύτερη φορά σε τόσο σύντομο χρονικό διάστημα ενώ δεν έχει επισκεφτεί πολλά άλλα ευρωπαϊκά κράτη δείχνει, αν μη τι άλλο, το ενδιαφέρον του για τη χώρα. Άλλο ενδεικτικό στοιχείο αυτού του ενδιαφέροντος, θα πρέπει να θεωρείται η αποστολή του Γενς Πλότνερ ως πρέσβη στην Αθήνα τον περασμένο χρόνο. Προηγουμένως ο κ. Πλότνερ ήταν διευθυντής του γραφείου του κ. Σταϊνμάιερ, όταν ήταν υπουργός Εξωτερικών. Να σημειωθούν ακόμη οι επανειλημμένες συναντήσεις του με τον μητροπολίτη Γερμανίας Αυγουστίνο ή ακόμη το μεγάλο ενδιαφέρον του για την ανέγερση του Εβραϊκού Μουσείου στη Θεσσαλονίκη, όπως επίσης και οι σχέσεις που διατηρεί με την εβραϊκή κοινότητα Θεσσαλονίκης, η οποία τον ανέδειξε επίτιμο μέλος της. Στο πλέγμα των σχέσεών του με την Ελλάδα θα πρέπει να προστεθεί η φιλική σχέση που διατηρεί με τον Έλληνα υπουργό Εξωτερικών Νίκο Κοτζιά, με τον οποίο έχουν σπουδάσει στο πανεπιστήμιο του Γκίζεν - αν και σε διαφορετικά χρονικά διαστήματα. Η «χημεία» με τον πρωθυπουργό Αλέξη Τσίπρα είναι καλή.\nΟι σχέσεις του κ. Σταϊνμάιερ με την Ελλάδα αναπτύχθηκαν κυρίως στο διάστημα της οικονομικής κρίσης. Ακόμη και στην περίοδο των έντονων αντιπαραθέσεων ο σοσιαλδημοκράτης πολιτικός απέφευγε την επιθετική ρητορική. Κατ' επανάληψη τόνιζε τα βάρη που είχε επωμισθεί ο ελληνικός λαός και ζητούσε να αναγνωρισθούν οι προσπάθειες που καταβάλει. Βέβαια, το καλοκαίρι του 2015 είχε επικρίνει την ελληνική κυβέρνηση επειδή είχε καλέσει τους πολίτες να απορρίψουν στο δημοψήφισμα τις προτάσεις των θεσμών. «Με πολύ καλή θέληση» οι δανειστές έχουν καταλήξει σε συμβιβασμό για την έξοδο από την κρίση δήλωνε ως υπουργός Εξωτερικών τον Ιουνίου του 2015. «Δεν κατανοώ πώς μια εκλεγμένη ελληνική κυβέρνηση μπορεί να προτείνει στο λαό της να απορρίψει την ευρωπαϊκή πρόταση.» Μετά τις εκλογές του Σεπτέμβρη πάντως ο Φρανκ-Βάλτερ Σταϊνμάιερ δέχεται χωρίς ενδοιασμούς την πρόταση του Έλληνα ομολόγου του Ν. Κοτζιά να αναλάβουν την πρωτοβουλία για τη βελτίωση των διμερών σχέσεων. Το Δεκέμβριο του 2016 υπογράφουν το κοινό Σχέδιο Δράσης που αποτελεί έκτοτε τη βάση για τις διυπουργικές επαφές των δύο χωρών.\nΞεχωριστή σημασία θα έχει το θέμα της γερμανικής κατοχής και οι ελληνικές διεκδικήσεις. Με την επίσκεψη του στο παλαιό Στρατόπεδο Συγκέντρωσης Χαϊδαρίου Φρανκ-Βάλτερ Σταϊνμάιερ θα θελήσει να επισημάνει την «ηθική ευθύνη» της σύγχρονης Γερμανίας για τα ναζιστικά εγκλήματα στην κατοχή. Έπειτα από πολύχρονες διαπραγματεύσεις πρόκειται να υπογραφεί η συμφωνία για τη σύσταση και λειτουργία του Ελληνογερμανικού Ιδρύματος Νεολαίας. Ανάλογους θεσμούς διατηρεί η Γερμανία μόνο με τη Γαλλία και την Πολωνία, δύο χώρες που βρέθηκαν όπως και η Ελλάδα υπό γερμανική κατοχή. Το Βερολίνο αναμένει ότι η ελληνική πλευρά θα θέσει θέμα αποζημιώσεων. Σύμφωνα με την δικτυακή έκδοση της εφημερίδας Bild, η οποία επικαλείται τη μέχρι στιγμής απόρρητη έκθεση της ελληνικής Βουλής, οι αξιώσεις έναντι της Γερμανίας για επανορθώσεις, αποζημιώσεις και κατοχικό δάνειο ανέρχονται στα 376 δις ευρώ. Ο κ. Σταϊνμάιερ θα υποστηρίξει την πάγια γερμανική θέση, δηλαδή, ότι για τη Γερμανία το όλο ζήτημα «έχει κλείσει πολιτικά και νομικά».\nΤελευταία ενημέρωση: Τετάρτη, 10 Οκτωβρίου 2018, 14:04


Ξεκάθαρη η «έμμεση» εξαγγελία Σταυρινίδη για το Δήμο Λευκωσίας | Cyprus Times\nJanuary 20, 2021 Wednesday 16:13:32\nΞεκάθαρη η «έμμεση» εξαγγελία Σταυρινίδη για το Δήμο Λευκωσίας\nΚαλεί τους πολίτες της Λευκωσίας όπως «δουλέψουν μαζί» εν όψει και των δημοτικών εκλογών\nΤην υποψηφιότητά του για το Δήμο Λευκωσίας, αν και με έμμεσο τρόπο, εξήγγειλε ο ακαδημαϊκός Παναγιώτης Σταυρινίδης με σχετική ανακοίνωσή του.\nΟ κ. Σταυρινίδης, «αντί εξαγγελίας» όπως αναφέρει χαρακτηριστικά στην ανακοίνωσή του, καλεί τους πολίτες της πρωτεύουσας όπως «δουλέψουν μαζί».\n«Δεν ζητώ την ψήφο σας. Θα ήταν ύβρις αν το έπραττα αυτό από την πρώτη ημέρα. Ζητώ όμως από την καθεμιά και τον καθένα από εσάς να βάλουμε μαζί τις πινελιές στον καμβά της πόλης. Με έργα συνετά, βιώσιμα, φιλικά προς τον άνθρωπο και το περιβάλλον», συνεχίζει ο ακαδημιακός.\nΠάντως, ο κ. Σταυρινίδης φαίνεται να είναι η επικρατέστερη επιλογή του ΑΚΕΛ για τις δημοτικές εκλογές στο Δήμο Λευκωσίας και το αντίπαλος δέος του Κωνσταντίνου Γιωρκάτζη.\nΜιλώντας νωρίτερα στη Cyprus Times είπε ότι «πρέπει να περιμένουμε λίγο. Γίνονται σοβαρές σκέψεις. Πολύ σύντομα, εντός της ημέρας ή εντός των επόμενων ημερών θα ξεκαθαρίσει κάτι. Δεν υπάρχει ακόμα κάτι καταληχτικό».\n« Ίσως να ένιωθα και κάποια αποστροφή προς αυτές. Και όταν καμιά φορά ο πειρασμός ξεπερνούσε τους περιορισμούς μου, έβρισκα πάντα μπροστά μου τους στίχους να με χλευάζουν θυμίζοντας μου “τα ψεύτικα τα λόγια τα μεγάλα”.\nΜικρός, έβλεπα αρχικά με δέος, αργότερα με μεγάλη δόση κυνισμού πολλούς πολιτικούς να κηρύττουν, παρά να μιλάνε ως πολίτες που ζουν στην κοινωνία. Στην προσπάθεια να πουν κάτι “μεγάλο” χανόταν το βλέμμα από το μικρό, το απλό, το ουσιώδες.\nΝα’ μαστε λοιπόν. Σε μια εποχή που όλα γύρω μας μοιάζουν ιδιοτελή, καλούμαστε να αναζητήσουμε το όραμα μας για το αύριο και για την πόλη μας.\nΜακριά λοιπόν από πομπώδεις εξαγγελίες κι υποσχέσεις. Η πόλη, η Λευκωσία μας είναι εδώ και μας περιμένει. Να την φροντίσουμε όπως δικαιωματικά της αξίζει. Μια πόλη που για αιώνες δεχόταν με χαμόγελο τους ντόπιους, χωρίς να ξεχνά να υιοθετεί το νέο, το άγνωστο και το καινούργιο. Η Λευκωσία δεν είναι τα τείχη που κρατάν τον κόσμο μακριά, είναι αντίθετα οι πύλες που καλούσαν τους ανθρώπους να την γνωρίσουν. Αυτή είναι η πόλη μου, αυτή και η ψυχή της.\nΚανένας τόπος ούτε λαός, δεν μπόρεσε ποτέ να τα βάλει με την ειρωνεία της Ιστορίας. Και ενώ η Λευκωσία χτίστηκε κυκλικά συμβολίζοντας μιαν αέναη ενότητα, οι περισσότεροι κάτοικοι της σήμερα δεν την έχουν ζήσει ποτέ ενωμένη. Και εγώ ανάμεσα σε εσάς.\nΔεν ζητώ την ψήφο σας. Θα ήταν ύβρις αν το έπραττα αυτό από την πρώτη ημέρα. Ζητώ όμως από την καθεμιά και τον καθένα από εσάς να βάλουμε μαζί τις πινελιές στον καμβά της πόλης. Με έργα συνετά, βιώσιμα, φιλικά προς τον άνθρωπο και το περιβάλλον.\nΓια τα παιδιά, τη νεολαία, τις οικογένειες και την τρίτη ηλικία. Για τις ευάλωτες ομάδες πληθυσμού, για τους συμπολίτες μας με αναπηρία, για τους μετανάστες. Για την τοπική οικονομία, τους εργαζόμενους και όσους δραστηριοποιούνται στην πόλη. Για τους εργάτες του πολιτισμού, για τους επισκέπτες. Για τα αδέσποτα ζώα που αναζητούν την στοργή μας. Για μια Λευκωσία που θα τους αγκαλιάζει όλους.\nΑντί εξαγγελίας λοιπόν.\nΕλάτε να δουλέψουμε μαζί. Για μια Λευκωσία που δεν γουστάρει να είναι μοιρασμένη. Για μια Λευκωσία έτοιμη να συνεργαστεί με τους Τουρκοκύπριους συμπατριώτες μας. Για μια επανενωμένη Λευκωσία, πρωτεύουσα σε μια Ομοσπονδιακή Κύπρο.\nΕλάτε να δουλέψουμε μαζί. Για να επουλώσουμε πληγές. Για να δώσουμε στην Λευκωσία την ελπίδα και την αισιοδοξία που της αξίζει.\nΗ Λευκωσία μας περιμένει».\nΚατανοεί τον προβληματισμό, λέει ο Καρούσος


Νοσοκομείο Σερρών: Τέσσερις θάνατοι χθες- Οι δυο σε ηλικίες 54 & 59 ετών - Ο Σερραίος\nΑρχική Ιατρικά Νοσοκομείο Σερρών: Τέσσερις θάνατοι χθες- Οι δυο σε ηλικίες 54 & 59 ετών\nαπό an 12 Ιανουαρίου, 2022\nΥπάρχει μια εκτόνωση στον αριθμό των νοσηλευομένων στο Νοσοκομείο Σερρών καθώς σύμφωνα με τον Διευθυντή της Ιατρικής Υπηρεσίας στις απλές κλίνες νοσηλεύονται 37 άτομα και 6 στη ΜΕΘ. Το δυσάρεστο είναι πως χθες απεβίωσαν 4\nασθενείς εκ των οποίων μάλιστα οι 2 νεαρής ηλικίας 54 και 59 ετών .\nΣύμφωνα με τον κ. Μπαλαξή η αποσυμφόρηση αυτή οφείλεται στο γεγονός ότι γίνονται διακομιδές των ελαφρών περιστατικών στην Θεσσαλονίκη.\nΗ μετάλλαξη της ΔΕΛΤΑ κυριαρχεί στους ασθενείς που νοσηλεύονται .\nΗ κατάσταση στο Νοσοκομείο Σερρών, δείχνει να εκτονώνεται στις νοσηλείες των ασθενών. Σύμφωνα με τον κ Μπαλαξή εχθές δυστυχώς απεβίωσαν 4 συμπολίτες μας οι δύο εκ των οποίων νεαρής ηλικίας.\nΣέρρες: Ο Γιώργος Ανδρέου νέος καλλιτεχνικός διευθυντής του ΔΗΠΕΘΕ\nΣέρρες : Κορονοιος- Θεαματικη πτώση . αλλα υψηλος και σήμερα ο αριθμός των κρουσμάτων\nΚορονοϊός: 2.768 νέα κρούσματα και 198 οι...\nΣέρρες : Ξεκίνησαν οι κατ’οίκον εμβολιασμοί για...\nΣέρρες : Κορονοιος – Κοντά στα 400...


Μάρκος Μπόλαρης - Συνέντευξη του Μάρκου Μπόλαρη στο Ράδιο Θεσσαλονίκη και τον δημοσιογράφο Στέφανο Διαμαντόπουλο\nΚι ακολουθεί ως προτεραιότητα το χτίσιμο κοινωνικών δομών κι υπηρεσιών – στη θέση αυτών που αποσαθρώθηκαν – με επάρκεια επιστημονικού και στελεχιακού δυναμικού, προετοιμασμένου να διαχειριστεί πολύπλοκες κοινωνικές περιπτώσεις.\nΣυνέντευξη του Μάρκου Μπόλαρη στο Ράδιο Θεσσαλονίκη και τον δημοσιογράφο Στέφανο Διαμαντόπουλο:\nΚύριε Μπόλαρη, σε τι συνίσταται η διαφωνία σας;\nΝα πω πολύ σύντομα τι προηγήθηκε. Πριν από 20 μέρες περίπου, 15 βουλευτές κάναμε μία επιστολή και θέσαμε ένα θέμα ασυνέπειας. Είπαμε δηλαδή ότι πριν από δύο χρόνια, όταν συζητήθηκε στη βουλή το θέμα περί του συμφώνου συμβίωσης, ο αρμόδιος τότε Υπουργός Δικαιοσύνης, ο Νίκος ο Παρασκευόπουλος, είχε δηλώσει δημόσια ότι το θέμα συμβίωσης δε σημαίνει και θέμα υιοθεσίας απ’ τα ζευγάρια που έχουν αυτή τη συμβίωση, ούτε αναδοχής. Θέσαμε αυτό το ζήτημα και είπαμε ότι εδώ υπάρχει μια ασυνέπεια, άλλα είπαμε, άλλα λέμε στη συγκεκριμένη περίπτωση και μάλιστα χωρίς να υπάρξει αίτημα. Αντί να υπάρξει απάντηση από πλευράς της εχούσης την νομοθετική πρωτοβουλία υπουργού, υπήρξε μία επίθεση η οποία είχε σχέση με δίκη προθέσεων. Δηλαδή, τι σκεφτόμασταν όταν λέγαμε κι όταν γράφαμε την επιστολή η οποία εστάλη, την οποία σας προείπα. Εγώ χθες επανήλθα και έχω θέσει τρία ζητήματα, τα οποία θεωρώ ότι είναι κρίσιμα, αφού με την πρώτη επιστολή δεν εισακουστήκανε, λέγοντας ότι , όταν νομοθετεί κανείς, ο νόμος πρέπει να μπορεί να εφαρμοστεί. Για να μπορεί να εφαρμοστεί πρέπει να έχεις υπηρεσίες που θα τον εφαρμόσουν. Στην προκειμένη περίπτωση το υπουργείο, και όλοι οι πολίτες, ξέρουμε ότι οι κοινωνικές υπηρεσίες μας έχουν πρόβλημα και γι’ αυτό καθυστερούνε οι υιοθεσίες, κάποιες φορές χρόνια, δυο, τρία, τέσσερα, πέντε, έξι χρόνια. Είναι γνωστά στην κοινωνία αυτά. Όταν λοιπόν λες ότι θα κάνω αναδοχή από ζευγάρια, ετερόφυλα και ομόφυλα, αυτό σημαίνει ότι έχεις κοινωνικές υπηρεσίες και δομές οι οποίες λειτουργούν και μπορούν να την παρακολουθήσουν, γιατί αυτές οι διαδικασίες τίθενται υπέρ του παιδιού. Δυστυχώς στη χώρα μας οι κοινωνικές υπηρεσίες είναι αποσαθρωμένες. Για πολλούς λόγους, και για το γεγονός ότι, λόγω της κρίσης, έχει φύγει πολύς κόσμος και δεν υπάρχει ούτε το στελεχιακό, ούτε το επιστημονικό προσωπικό, για να διεκπεραιώσει τις διαδικασίες της υιοθεσίας. Πολλώ δε μάλλον, να παρακολουθήσει τις διαδικασίες και μάλιστα σε πιο πολύπλοκες μορφές, όπως είναι οι αναδοχές κλπ.\nΤο δεύτερο είναι ότι, αυτή η συζήτηση ήρθε αιφνιδιαστικά, χωρίς να έχει ανοίξει στην κοινωνία ένας ουσιαστικός διάλογος. Ο οποίος διάλογος πρέπει να θέσει στο τραπέζι ζητήματα τα οποία έχουν σχέση με το συμφέρον του παιδιού, όταν το δούμε από πλευράς παιδαγωγικής, από πλευράς παιδοψυχολογίας, παιδοψυχιατρικής, από πλευράς συνταγματικής, δηλαδή ισότητα, που τίθεται, ισότητα ανάμεσα στα ζεύγη, είτε είναι ετερόφυλα είτε είναι ομόφυλα, από πλευράς κοινωνιολογίας… Αυτή η συζήτηση δεν έγινε. Η πρόκληση λοιπόν είναι να δούμε αυτά τα δύο ζητήματα. Γι’ αυτό θέσαμε ζήτημα απόσυρσης της διάταξης. Λέμε ότι πρέπει να γίνει αυτή η συζήτηση στην κοινωνία, ανάμεσα στους πολίτες, που στο τέλος είναι αυτοί που μας έδωσαν την εντολή, να πάμε στη Βουλή να τους εκπροσωπήσουμε.\nΚαι το τρίτο ζήτημα είναι ότι έχουμε στην κοινωνία ένα ανοιχτό τεράστιο θέμα, και πριν την κρίση, που επιδεινώθηκε λόγω κρίσης και το αντιμετωπίζουμε σήμερα με σφοδρότητα, που είναι το δημογραφικό θέμα. Ένα από τα αρμόδια υπουργεία να το συζητήσει είναι το υπουργείο Εργασίας και Κοινωνικής Πρόνοιας.\nΓιατί επηρεάζει σύμφωνο συμβίωσης και αναδοχή το δημογραφικό; Τι εννοείτε; Εννοείτε ότι είναι προτεραιότητα, θα έπρεπε να δούμε αυτό πρώτα …\nΕννοώ ότι υπάρχει ένα τεράστιο ζήτημα στο οποίο η χώρα έχει υποστεί τεράστια ήττα, λέει πρόσφατη μελέτη την οποία έκανε το Χαροκόπειο Πανεπιστήμιο, το δημογραφικό μας πρόβλημα.\nΤο δημογραφικό θέλει λεφτά, κύριε Μπόλαρη. Θέλει χρηματοδότηση, θέλει άνεση στις οικογένειες, θέλει στήριξη στο σχολείο…\nΣας ευχαριστώ πολύ που τα λέτε, αυτά θα έλεγα τώρα. Αυτή είναι η έγνοια που πρέπει να έχουμε για τα νέα παιδιά, τα νέα ζευγάρια στην πατρίδα μας.\nΆρα λέτε ότι η πολιτεία θα πρέπει να έχει έγνοια στο να κάνουν τα ζευγάρια παιδιά κι όχι να πάρουν έτοιμα δηλαδή, το πρόβλημα δεν είναι αν είναι ομόφυλα ή ετερόφυλα, έχετε θέμα σ’ αυτό;\nΥπάρχει θέμα λειτουργίας των κοινωνικών υπηρεσιών, και βέβαια έλλειψης επιστημονικού προσωπικού.\nΑν είχαμε καλές κοινωνικές υπηρεσίες θα το βλέπαμε;\nΑυτή είναι η συζήτηση που πρέπει να γίνει. Γιατί άκουσα ένα κείμενο που κυκλοφόρησε, 55 καθηγητών, επιστημόνων κλπ. οι οποίοι λέγανε ότι, στην Αμερική γίνεται αυτό, στην Αμερική γίνεται εκείνο, στην Αμερική γίνεται το άλλο. Μπράβο, ευχαριστούμε. Με τι υπηρεσίες γίνεται εκεί; Α ναι, εκεί έχουν υπηρεσίες, ευχαριστώ. Ελάτε να κουβεντιάσουμε τα ζητήματα, σε ποια φάση είμαστε εμείς, να κάνουμε ιεράρχηση των ζητημάτων, να γυρίσουμε και να δούμε τα νέα παιδιά τα οποία δεν μπορούνε, λόγω προβλήματος, να παντρευτούνε, που αποφεύγουν να τεκνοποιήσουν γιατί δεν έχουν δουλειά, να δούμε δηλαδή το μείζον ζήτημα, και μετά θα δούμε κι όλα τα υπόλοιπα. Όταν έρχεται το υπουργείο αιφνιδιαστικά, χωρίς να αντιμετωπίσει τα μείζονα, χωρίς να κάνει πολιτική πλατφόρμα, χωρίς να έχει πολιτική στρατηγική, να πει, εγώ θα βάλω ένα ζήτημα, το οποίο στο τέλος δεν μπορώ να το διεκπεραιώσω…\nΚύριε Μπόλαρη, μια παρατήρηση λίγο, εδώ επειδή έχουμε θέματα, για να μην τρέχουμε στα ευρωπαϊκά δικαστήρια, προφανώς η κυβέρνηση λέει, ας τακτοποιήσω το θέμα, διότι όταν έχουμε σύμφωνο συμβίωσης δεν μπορούμε να ξεχωρίσουμε τα ζευγάρια, έχουμε πρόβλημα. Ας το λύσουμε να μην το βρίσκουμε μπροστά μας. Μάλλον επιφανειακά βλέπει το θέμα, και θέλει να αποφύγει και την έκθεση σε ευρωπαϊκό δικαστήριο ανθρωπίνων δικαιωμάτων και άλλα.\nΘέλω να σας πω το εξής. Είναι σωστό το επιχείρημα που λέτε. Η ουσία ποια είναι; Μπορώ να διεκπεραιώσω αυτή τη διαδικασία με τις υπηρεσίες που έχω; Η δικιά μου η εμπειρία, που το ξέρω το υπουργείο το αρμόδιο και τις υπηρεσίες, λέει ότι η νομοθέτηση γίνεται με όρους επικοινωνιακούς, χωρίς δυνατότητα εφαρμογής.\nΚύριε Μπόλαρη, δε θα το ψηφίσετε υποθέτω, ή θα απέχετε;\nΕίναι απολύτως σαφές ότι δε συμφωνώ με τη διάταξη, η ψηφοφορία είναι σήμερα το βράδυ, δε συνηθίζω να ψηφίζω και να λέω τι θα κάνω πριν να ψηφίσω, δεν είναι σωστό σαν διαδικασία. Η διαφωνία είναι καταγεγραμμένη και είναι σαφής. Και έχω πολύ μεγάλη αγωνία για το τι κάνουμε με τα παιδιά σήμερα που δεν μπορούν να στήσουν μια οικογένεια και δεν έχουνε δουλειά, παρά με αυτή τη διαδικασία που δεν αντιστοιχίζεται με κοινωνικές δομές και υπηρεσίες του κράτους.


Έκλεισαν με άσφαλτο όλα τα ιδιωτικά φρεάτια στην οδό Ζωοδόχου Πηγής - LesvosPost.com | ΕΙΔΗΣΕΙΣ & ΝΕΑ ΤΗΣ ΛΕΣΒΟΥ\nHome / Δελτία τύπου / Δήμος / Δήμος Μυτιλήνης / Λεσβος / Έκλεισαν με άσφαλτο όλα τα ιδιωτικά φρεάτια στην οδό Ζωοδόχου Πηγής\nΈκλεισαν με άσφαλτο όλα τα ιδιωτικά φρεάτια στην οδό Ζωοδόχου Πηγής\nΤρίτη, Δεκεμβρίου 08, 2020 Δελτία τύπου, Δήμος, Δήμος Μυτιλήνης, Λεσβος\nΑνακοίνωση της "Δημοκρατικής Μυτιλήνης" - Για τις κακοτεχνίες στο έργο της ασφαλτόστρωσης στην οδό Ζωοδόχου Πηγής\nΤο έργο της ασφαλτόστρωσες της οδού Ζωοδόχου Πηγής επεφύλασσε μια δυσάρεστη έκπληξη στους παρόδιους ιδιοκτήτες ακινήτων στην πολύπαθη αυτή οδό.\nΣτη συντριπτική τους πλειοψηφία τα ιδιωτικά φρεάτια αποχέτευσης καλύφθηκαν και άρα σχεδόν 20 μέρες μετά την ολοκλήρωση του έργου σφραγίστηκαν με άσφαλτο. Ένα σημαντικό έργο της ΔΕΥΑΛ πριν λίγα χρόνια ΑΠΑΞΙΩΘΗΚΕ πλήρως από μια κακοτεχνία με την ανοχή της δημοτικής αρχής και της τεχνικής υπηρεσίας του Δήμου Μυτιλήνης. Κανείς πλέον δεν ξέρει που είναι το φρεάτιο της αποχέτευσης του, ενώ ακόμα και αν αυτό διακρίνεται από κάποια άκρη του. η αποκάλυψη του απαιτεί χρόνο και χρήμα ενώ θα προσθέσει και μεγάλο αριθμό από λακκούβες στο καινούργιο οδόστρωμα.\nΗ οδός Ζωοδόχου Πηγής όταν κάποτε κατοικείτο είχε πεζοδρόμια. Οι δημοτικές αρχές των τελευταίων χρόνων επέλεξαν με τις καθυστερήσεις τους στη δημιουργία παρακάμψεων του κέντρου της πόλης και ιδιαίτερα της νότιας παράκαμψης για ψηφοθηρικούς λόγους, να τη μετατρέψουν σε οδό ταχείας κυκλοφορίας και βασική έξοδο της πόλης προς τα περισσότερα χωριά. Οι ιδιοκτησίες απαξιώθηκαν, η γειτονιά ολόκληρη απαξιώθηκε, μεγάλο της μέρος πια ερημοποιήθηκε. Αντί για μέτρα επανακατοίκησης η οδός Ζωοδόχου Πηγής μετατράπηκε σε ένα τεράστιο παρκινγκ αυτοκίνητων, τα δε πεζοδρόμια κόπηκαν για τις ανάγκες αυτής της στάθμευσης και της παράλληλης διέλευσης οχημάτων.\nΤώρα έρχεται η κατάργηση στην ουσία των φρεατίων με ότι αυτό συνεπάγεται για την ασφάλεια των παρόδιων ιδιοκτησιών.\nΚι όμως λύσεις υπήρχαν για να αποφευχθεί η κακοτεχνία και ακόμα υπάρχουν για να αποκατασταθεί η λειτουργικότητα του συστήματος σύνδεσης των ιδιοκτησιών με το αποχετευτικό δίκτυο. Επιβλέποντες μηχανικοί στο έργο υπήρχαν και υπάρχουν. Αρμόδιες τεχνικές υπηρεσίες υπήρχαν και υπάρχουν. Όπως και πολιτικές ευθύνες τεράστιες από μέρους της δημοτικής αρχής υπάρχουν ΣΗΜΕΡΑ.\nΗ παράταξη των πολιτών της Κοινότητας Μυτιλήνης «Δημοκρατική Μυτιλήνη» καλούν τον Πρόεδρο και το Συμβούλιο της πόλης να ζητήσουν εξηγήσεις από τη Δημοτική αρχή για την κακοτεχνία και να απαιτήσουν την αποκατάσταση τους άμεσα. Καλούν τη ΔΕΥΑΛ να τοποθετηθεί δημόσια για το συμβάν και τις επιπτώσεις που αυτό μπορεί να έχει στη λειτουργία του δικτύου αποχέτευσης.\n- Όχι άλλες προχειρότητες, όχι άλλες κακοτεχνίες σε βάρος της ποιότητας ζωής των πολιτών.\n- Δικαίωμα στη ζωή στις γειτονιές στην πόλη της Μυτιλήνης


Τι θα συμβεί το 2017 στην οικονομία\nTuesday, 03 January 2017 12:41\nΥστερα από επτά χρόνια κρίσης και της πιο σκληρής λιτότητας που έχουν βιώσει οι Ελληνες την εποχή της Μεταπολίτευσης, η χώρα βρίσκεται τόσο κοντά και την ίδια στιγμή τόσο μακριά για να ελπίζει ότι σε ενάμιση χρόνο μπορεί να αφήσει πίσω της την εποχή των μνημονίων.\nΟι προϋποθέσεις και οι παράγοντες που θα καθορίσουν την πορεία που θα πάρει η Ελλάδα το 2017 είναι πολλοί, με πρώτο την πολιτική αβεβαιότητα.\nΟπως επισημαίνουν όλοι οι αναλυτές, η πιθανότητα πρόωρης προσφυγής στις κάλπες θα πάει πίσω κάθε προσπάθεια και θα οδηγήσει σε ραγδαία επιδείνωση - όπως φάνηκε και με την τελευταία κόντρα με τους δανειστές για το επίδομα στους συνταξιούχους - των σχέσεων με τους θεσμούς και των επί μέρους οικονομικών δεικτών (πάγωμα βραχυπρόθεσμων μέτρων για το χρέος, αποδόσεις ομολόγων, δείκτες ΧΑ).\nΑντίθετα, μια ομαλή πορεία με υλοποίηση των «υπεσχημένων» για την ολοκλήρωση της δεύτερης αξιολόγησης και των προαπαιτούμενων μέτρων που έχουν συμφωνηθεί και απομένουν για το 2017 μπορεί να μας βγάλει από τη στροφή που βρισκόμαστε σήμερα και να φανεί η τελική ευθεία για την ολοκλήρωση του τρίτου Μνημονίου στα μέσα του 2018. Ενθαρρυντικό είναι ότι οι δανειακές ανάγκες της χώρας βαίνουν μειούμενες για την τριετία 2017, 2018 και 2019, και περιορίζονται σε μόλις 5 δισ. ευρώ.\nΑυτό που επισημαίνει το οικονομικό επιτελείο, ο Ευκλείδης Τσακαλώτος και ο διοικητής της Τράπεζας της Ελλάδος Γιάννης Στουρνάρας, είναι ότι σε καμία περίπτωση οι θυσίες δεν πρέπει να πάνε χαμένες και να ληφθούν όλα τα μέτρα που απομένουν για να ολοκληρωθεί το πρόγραμμα.\nΟπως σημειώνουν, αυτό που δεν πρέπει να διαφεύγει τη προσοχή κανενός είναι ότι το 2016 ήταν η τέταρτη χρονιά (2013 και 2014 με κυβέρνηση Σαμαρά και 2015 και 2016 με κυβέρνηση Τσίπρα) που η χώρα πέτυχε τους δημοσιονομικούς της στόχους και πρωτογενή πλεονάσματα.\nΤο πρωτογενές πλεόνασμα του 2017 αναμένεται να κλείσει στο 1,8% του ΑΕΠ (3,3 δισ. ευρώ) σημειώνοντας σημαντική αύξηση σε σχέση με το 0,7% του ΑΕΠ (1,3 δισ. ευρώ) του 2016. Η ανατροπή ξεκίνησε από την αύξηση των εσόδων του Σεπτεμβρίου, τα οποία ανήλθαν σε 5,5 δισ. ευρώ (!) αυξημένα κατά 800 και πλέον εκατομμύρια πάνω από το στόχους. Τι άραγε συνέβη; Ξαφνικά πλήρωναν όλοι τους φόρους;\nΟπως εξηγούν οι ειδικοί, η οικονομία υπεραπέδωσε λόγω της ανάκαμψης της τουριστικής κίνησης από τον Αύγουστο και μετά, αλλά και οι Ελληνες πληρώνουν τους φόρους, ειδικά όταν συνδέονται με την ακίνητη περιουσία.\nΑυτή η τάση διατηρήθηκε ως το τέλος του 2016 και ο στόχος είναι να ενισχυθεί μέσω της υποχρεωτικής χρήσης πλαστικού χρήματος στις συναλλαγές, αλλά κυρίως της πληρωμής ληξιπρόθεσμων χρεών από το Δημόσιο στους ιδιώτες το 2017.\nΑλλωστε μόνο έτσι μπορεί να εξουδετερωθούν τα νέα υφεσιακά μέτρα που εφαρμόζονται με τον προϋπολογισμό του 2017 και αφαιρούν αγοραστική δύναμη ύψους 2,5 δισ. ευρώ μέσω της αύξησης της φορολογίας και 1 δισ. ευρώ μέσω, κυρίως, μείωσης των συντάξεων και των κοινωνικών δαπανών.\n15 δισ. «μαξιλάρι»\nΤο οικονομικό επιτελείο δημιουργεί από τώρα «μαξιλάρι διαθεσίμων» του Δημοσίου, ώστε σταδιακά να μειώσει τον βραχυπρόθεσμο δανεισμό μέσω εντόκων γραμματίων αλλά και να προετοιμαστεί για κάθε ενδεχόμενο.\nΕντός του 2017 όλοι οι φορείς του Δημοσίου θα τοποθετούν υποχρεωτικά τα διαθέσιμά τους στον ενιαίο λογαριασμό που έχει ανοιχθεί από το 2014 στην Τράπεζα της Ελλάδος. Στον λογαριασμό ήδη βρίσκεται το 75% του Ταμείου τους ή ποσό 12,5 δισ. ευρώ, ενώ μέσα στο 2017 προβλέπεται να ανέλθει σε 15 δισ. ευρώ.\nΑπό το ποσό αυτό το υπουργείο Οικονομικών δανείζεται περίπου 9 δισ. ευρώ με επιτόκιο 2% που είναι χαμηλότερο από το επιτόκιο των εντόκων γραμματίων.\nΤα προαπαιτούμενα της νέας χρονιάς\nΔημόσια διοίκηση. Ολοκλήρωση του «εξορθολογισμού» των ειδικών μισθολογίων (ενστόλων, ΕΣΥ και καθηγητών) που θα οδηγούν σε μικρές αυξήσεις σε γιατρούς και καθηγητές ΑΕΙ αλλά και σε «πάγωμα» δώρων και βαθμών για όσους αποστρατεύονται.\nΕισαγωγή νέου, μόνιμου σχεδίου κινητικότητας.\nΔημοσιονομική πολιτική: Να νομοθετηθεί η μεσοπρόθεσμη δημοσιονομική στρατηγική 2017-2020.\nΟργανισμός εσόδων. Διορισμός διοικητικών συμβουλίων. Υιοθέτηση μέτρων για παροχή επαρκών πόρων για αποτελεσματική λειτουργία της υπηρεσίας.\nΑγορά εργασίας. Υιοθέτηση ενοποιημένου σχεδίου δράσης για την πάταξη της αδήλωτης εργασίας και εναρμόνιση των πλαισίων μαζικών απολύσεων και βιομηχανικής δράσης και συλλογικές συμβάσεις με τις καλύτερες πρακτικές της ΕΕ.\nΚοινωνική ασφάλιση. Σταδιακή εφαρμογή του σχεδίου για το εγγυημένο ελάχιστο εισόδημα.\nΕπίλυση των μη εξυπηρετούμενων δανείων. Τροποποίηση του νομικού πλαισίου για εξωδικαστική διευθέτηση με λεπτομερείς προβλέψεις.\nΑγορές προϊόντων. Να τεθεί πλήρως σε εφαρμογή η σύσταση του ΟΟΣΑ για μη συνταγογραφούμενα φαρμακευτικά προϊόντα.\nΚλειστά επαγγέλματα. Να συμφωνηθεί με τους θεσμούς οδικός χάρτης για την απελευθέρωση των «προστατευμένων» δραστηριοτήτων των μηχανικών.\nΕνέργεια. Βελτίωση των συνθηκών πρόσβασης για εναλλακτικούς προμηθευτές και ουσιαστική αύξηση των διαθέσιμων ποσοτήτων.\nΕνσωμάτωση στην εθνική νομοθεσία του σχεδιασμού αγοράς που υπάρχει στο μοντέλο της ΕΕ για την αγορά ηλεκτρικής ενέργειας.\nΚτηματολόγιο. Να εφαρμοστεί το νέο νομικό πλαίσιο για τα κτηματολογικά γραφεία σε όλη την επικράτεια.\nΕταιρείες ύδρευσης. Η Ειδική Γραμματεία Υδάτων θα οριστικοποιήσει, με τη στήριξη τεχνικής βοήθειας, τους κανόνες τιμολογιακής πολιτικής για τις υπηρεσίες ύδρευσης.\nΙδιωτικοποιήσεις. Το ΤΑΙΠΕΔ θα αποτιμήσει τα στοιχεία ενεργητικού των περιφερειακών αεροδρομίων και λιμένων και θα μεταβιβάσει στο νέο Ταμείο εκείνα που δεν σχεδιάζει να αναπτύξει.\nΗ Ρυθμιστική Αρχή Λιμένων θα αποτιμήσει τους εσωτερικούς κανονισμούς και τους απαιτούμενους νόμους για να διασφαλιστεί η πλήρης λειτουργικότητά της.\nΝα συσταθεί σε σώμα το διοικητικό συμβούλιο του Ταμείου Ιδιωτικοποιήσεων και Επενδύσεων.\nΝα συμφωνηθεί η διαδικασία βάσει της οποίας θα καθοριστεί η εξαίρεση των εναπομεινάντων χαρτοφυλακίων ακινήτων και κρατικά ελεγχόμενων επιχειρήσεων που δεν θα μεταφερθούν στο Ταμείο.\nΔικαιοσύνη. Να υιοθετηθεί προεδρικό διάταγμα που θα ορίζει το σύστημα ηλεκτρικών μητρώων (e-dockets) για ηλεκτρονικές δημοπρασίες.\nΚαταπολέμηση της διαφθοράς. Τροποποίηση και εφαρμογή του νομικού πλαισίου για τη χρηματοδότηση των πολιτικών κομμάτων σε βασικά ζητήματα.\nΑνεξάρτητες Αρχές. Να υιοθετηθεί νομοθεσία για την ενίσχυση της θεσμικής, οικονομικής και λειτουργικής ανεξαρτησίας της Ρυθμιστικής Αρχής Ενέργειας.\nΝα τροποποιηθεί η νομοθεσία για ζητήματα που αφορούν σύγκρουση συμφερόντων των μελών του διοικητικού συμβουλίου της Επιτροπής Ανταγωνισμού και της στελέχωσης του εσωτερικού νομικού γραφείου της Επιτροπής Ανταγωνισμού.\nΙρλανδία: Η ανάπτυξη και οι …εξώσεις\nMore in this category: « Η ενίσχυση του πληθωρισμού του Ντράγκι μπορεί να μην είναι αυτό που χρειάζεται\tΗ πατριωτική απάντηση στον λαϊκισμό »


ΟΠΕΚΑ: Αντίστροφη μέτρηση για την πληρωμή του ΚΕΑ - EPIRUS TV NEWS\nepirustvnews 11/24/2019 10:20:00 π.μ.\nΟΠΕΚΑ: Την επόμενη εβδομάδα ξεκινάει ο Οργανισμός να μοιράζει χρήματα στους δικαιούχος των επιδομάτων.\nΌπως γίνεται κάθε φορά τα χρήματα αναμένεται να εμφανιστούν νωρίτερα στους λογαριασμούς των δικαιούχων, δηλαδή από το απόγευμα της 27ης Νοεμβρίου.\nΑξίζει να σημειωθεί πως η ηλεκτρονική πλατφόρμα του ΚΕΑ παραμένει ανοιχτή ώστε οι ενδιαφερόμενοι να την επισκέπτονται ανά πάσα στιγμή και να υποβάλλουν τις αιτήσεις τους.\nΟΠΕΚΑ: Αντίστροφη μέτρηση για την πληρωμή του ΚΕΑ Reviewed by epirustvnews on 11/24/2019 10:20:00 π.μ. Rating: 5


Σαν σήμερα: Ξεκινά η δίκη του Αλέξανδρου Παναγούλη // Χρήσιμες πληροφορίες ...όχι για όλους - Cityportal.gr | Θεσσαλονίκη\nΛίγο μετά την γέννησή του, ξεκίνησε η γερμανική κατοχή, με αποτέλεσμα να περάσει κάποια από τα παιδικά του χρόνια στην Λευκάδα απ? όπου καταγόταν. Όταν τελείωσε το σχολείο, σπούδασε στην σχολή Μηχανολόγων – Ηλεκτρολόγων στο Εθνικό Μετσόβιο Πολυτεχνείο.\nΟ Παναγούλης έγινε γνωστός για την αντιδικτατορική του δράση. Λίγο μετά την κατάλυση της δημοκρατίας, ο Παναγούλης λιποτάκτησε από το στράτευμα και αυτοεξορίστηκε στην Κύπρο όπου άρχισε να καταστρώνει τα σχέδια του για την επαναφορά του πολιτεύματος. Ιδρύει την οργάνωση «Εθνική Αντίσταση» και έρχεται σε επαφή με πολιτικούς άνδρες του τόπου, με σκοπό να τον βοηθήσουν στο εγχείρημά του.\nΣτις 3 Νοεμβρίου του 1968, ξεκινά το Στρατοδικείο με κατηγορούμενο τον Αλέξανδρο Παναγούλη. Από τις 13 Αυγούστου μέχρι και την ώρα της δίκης, ο Παναγούλης θα υποστεί φριχτά βασανιστήρια, που λίγο έλειψε να του στοιχίσουν και την ζωή του. Θα καταδικαστεί μαζί με μερικούς συντρόφους σε δις εις θάνατον στις 17 Νοεμβρίου του 1968 και θα μεταφερθεί στην Αίγινα.\nΗ εκτέλεσή του ματαιώνεται, όταν ο ίδιος ο Γεώργιος Παπαδόπουλος θα ζητήσει να αποδοθεί χάρη στον Παναγούλη. Μεταφέρεται στις στρατιωτικές φυλακές της Αίγινας, απ? όπου θα αποδράσει στις 5 Ιουνίου του 1969. Όμως θα συλληφθεί και θα οδηγηθεί ξανά στις φυλακές της Αίγινας. Όλα αυτά τα χρόνια, Ο Παναγούλης δεν θέλησε ποτέ να δεχθεί την απονομή χάριτος από το καθεστώς και σύμφωνα με μαρτυρίες, προτιμούσε να πεθάνει.\nΤον Αύγουστο του 1973, απελευθερώνεται βάσει της γενικής αμνηστίας που δόθηκε από την χούντα σε πολιτικούς κρατουμένους. Θα καταφύγει στην Φλωρεντία, όπου προσπαθεί εκ νέου να οργανώσει αντίσταση. Το 1974 θα εκλεγεί βουλευτής στην Β? Αθηνών, με το κόμμα Ένωση Κέντρου – Νέες Δυνάμεις. Θα έρθει σε ρήξη με την ηγεσία του κόμματος, όταν εξαπολύει σωρεία καταγγελιών για πολιτικούς που συνεργάστηκαν με την χούντα, έχοντας στοιχεί ακόμα και για τον Δημήτρη Τσάτσο.


Θεόδωρος Κατσανέβας: Σε 12 χρόνια θα είμαστε μειοψηφία στη χώρα μας\nΣε 12 χρόνια θα είμαστε μειοψηφία στη χώρα μας\nΗ πολιτική των ανοιχτών συνόρων θα οδηγήσει σε Λιβανοποίηση και εθνολογικό αφανισμό τη χώρα μας, όπως πολύ πιθανόν σχεδιάζουν διεθνείς κύκλοι. Και ας μη γελιόμαστε. Οι περισσότεροι που καταφθάνουν μαζικά τις τελευταίες μέρες δεν είναι Σύριοι, δηλ. πρόσφυγες αλλά μουσουλμάνοι οικονομικοί μετανάστες που απλώς δηλώνουν πρόσφυγες. Τα λεγόμενα ταξιδιωτικά έγγραφα που λέγεται ότι θα δοθούν στους μετανάστες ή και στους κατά δήλωσή τους πρόσφυγες για να μεταβούν στην Ευρώπη, δεν έχουν καμιά απολύτως ισχύ αν δεν εγκριθούν από την Ε.Ε. Στην πραγματικότητα, το μεγαλύτερο μέρος τους θα παραμείνει εγκλωβισμένο εδώ, αφού παραμένει παντοδύναμη η καταστροφική για εμάς σύμβαση Δουβλίνο ΙΙ. και ΙΙΙ με τις οποίες όποιοι μετανάστες συλλαμβάνονται οπουδήποτε στην Ευρώπη, μεταφέρονται πίσω στην πρώτη χώρα εισαγωγής τους.\nΣε 12 χρόνια θα ανέρχονται συνολικά σε 10 εκ. έναντι 9 εκ γερασμένων «Ελλήνων ιθαγενών»που μαστίζονται από υπογεννητικότητα και φυγή των νέων μας ειδικότερα στο εξωτερικό. Σε 10-12 χρόνια δηλ. θα είμαστε μειοψηφία στη χώρα μας, έναντι των μη αφομοιώσιμων μουσουλμάνων που θα μας έχουν υπερφαλαγγίσει πληθυσμιακά και πολύ νωρίτερα πολιτικά.\nΑν αυτό δεν αλλάξει,πολύ σύντομα θα δικαιωθεί ο Οζάλ όταν έλεγε ότι, «δε χρειάζεται να κάνουμε πόλεμο με τους Έλληνες, αφού αρκεί να τους στείλουμε μερικά εκατομμύρια μουσουλμάνους».\nΕτικέτες μετανάστες, μεταναστευτικό, Μουσουλμάνοι, πρόσφυγες


Ενα μεγάλο ευχαριστώ στην κυβέρνηση ΣΥΡΙΖΑ | Απόψεις | Η ΚΑΘΗΜΕΡΙΝΗ\nΧρωστάμε νομίζω όλοι μαζί ένα μεγάλο ευχαριστώ στον ΣΥΡΙΖΑ και στη σημερινή κυβέρνηση. Στα χρόνια της μεταπολίτευσης το εκκρεμές πήγε πάρα πολύ αριστερά. Το τσουνάμι του λαϊκισμού και της ριζοσπαστικοποίησης της ελληνικής κοινωνίας δεν μπορούσε να συγκρατηθεί μετά τη δικτατορία.\nΧρειάστηκε μια «αριστερή» κυβέρνηση για να σπρώξει το εκκρεμές προς το Κέντρο, εκεί όπου έπρεπε να είναι εξαρχής. Κανείς μας, όσο και αν προσπάθησε, δεν μπόρεσε να το πετύχει αυτό τα τελευταία σαράντα και κάτι χρόνια. Οποιος το δοκίμασε γεύθηκε την πικρία εκείνου που παλεύει μόνος του απέναντι στις μυλόπετρες της Ιστορίας. Μπορεί η Αριστερά να ήλθε στην εξουσία το 2015, αλλά στην ουσία παρα-διοικούσε τη χώρα από το 1974 και μετά, με το «πεζοδρόμιο» και με την απόλυτη ιδεολογική της ηγεμονία.\nΗλθε όμως ο ΣΥΡΙΖΑ και γκρέμισε ταμπού και κλισέ δεκαετιών. Θυμηθείτε, για παράδειγμα, πώς αντιμετώπιζε ο ελληνικός λαός τις Ενοπλες Δυνάμεις μετά το 1974. Οι πολιτικοί τις κρατούσαν σε απόσταση και η πολιτική ορθότητα τις ήθελε πολύ χαμηλά στην ιεραρχία αξιών της ελληνικής κοινωνίας. Καμία δεξιά ή κεντρώα κυβέρνηση δεν θα μπορούσε να σκεφθεί Πάσχα με τον Στρατό στο Σύνταγμα ή επανάληψη της εκπομπής «Αρετή και Τόλμη». Συνέβη όμως επί αριστερής διακυβέρνησης. Το ταμπού έσπασε.\nΤα ίδια με τις ιδιωτικοποιήσεις και την ανάγκη προσέλκυσης επενδύσεων. Ο ίδιος ο πρωθυπουργός τονίζει συνεχώς ότι προοδευτικό είναι να δημιουργείς θέσεις εργασίας. Επιτέλους, καταλαβαίνουμε όλοι ότι χωρίς κέρδος, επιχειρηματικότητα και επενδύσεις, θα τρώμε τις σάρκες μας. Ευχαριστούμε όμως την Αριστερά γιατί επί των ημερών της εμπεδώθηκε και αυτή η αρχή.\nΟσο για τον συνδικαλισμό, βρίσκεται σήμερα στο ναδίρ του. Η Αθήνα βιώνει πολύ λιγότερες συγκεντρώσεις. Οι απεργίες που μπλόκαραν τα λιμάνια και τα ξενοδοχεία ανήκουν στο παρελθόν, καθώς ο πάλαι ποτέ κραταιός συνδικαλισμός είναι σκιά του εαυτού του.\nΑκόμη ένα ταμπού που γκρεμίσθηκε είναι ο αντιαμερικανισμός. Σήμερα έχουμε μια αριστερή κυβέρνηση που επιδιώκει ανοικτά, και χωρίς περιστροφές, τη στενή σχέση με τις ΗΠΑ, είτε με Ομπάμα πρόεδρο είτε με Τραμπ. Η Αριστερά επένδυσε πολύ στον αντιαμερικανισμό, σήμερα τον αποδομεί στην πράξη.\nΥπάρχουν πολλά ακόμη στερεότυπα και ταμπού που γκρεμίζονται με αυτήν την κυβέρνηση. Τώρα φτάνουμε στο σημείο όπου το εκκρεμές κινείται προς το Κέντρο. Η ζημιά που γίνεται στον τόπο, στους θεσμούς, στην πραγματική οικονομία είναι μεγάλη. Ισως όμως έπρεπε να περάσουμε αυτή τη φάση για να ενηλικιωθούμε ως κοινωνία. Ο μόνος φόβος, σε μια κοινωνία χωρίς σταθερές, είναι να ξεφύγει το εκκρεμές και να πάει πολύ, πολύ δεξιά. Θα χρειασθεί να παλέψουμε για να κυριαρχήσουν στη χώρα ο κοινός νους, η σύνεση και το... αυτονόητο, για να μείνει το εκκρεμές στη μέση.


Επισκεφτήκαμε την αναδρομική έκθεση του Robert Doisneau στις Βρυξέλλες! - iFocus\nΕπισκεφτήκαμε την αναδρομική έκθεση του Robert Doisneau στις Βρυξέλλες!\nΚείμενο-Φωτογραφίες: Ιωάννης Προμπονάς\nΒρέθηκα ξανά στις Βρυξέλλες και δεν έχασα την ευκαιρία να αναζητήσω τις τρέχουσες φωτογραφικές εκθέσεις. Και τι έκπληξη;! Για πρώτη φορά στο Βέλγιο, το Μουσείο Ixelles, παρουσιάζει μία εξαιρετική αναδρομική έκθεση του Robert Doisneau. 150 αυθεντικές φωτογραφίες, από τις οποίες πολλές ανέκδοτες, σε προσκαλούν να ξαναζήσεις την αθωότητα, την ανεμελιά, το ρομαντισμό, την παιχνιδιάρικη διάθεση και την ομορφιά της μεταπολεμικής καθημερινότητας. Ο μεγάλος αυτός φωτογράφος μπόρεσε να αποτυπώσει την ψυχή του Παρισιού. Ο ποιητής των δρόμων του Παρισιού και των προαστίων του, έχει κυρίως μία ματιά ανθρώπινη.\nΗ έκθεση εκτυλίσσεται σε τρεις άξονες. Le Merveilleux quotidien: 1930-1970 ένα πλούσιο και εκτενές φωτογραφικό έργο, που ουσιαστικά ενώ αποτυπώνει την πραγματικότητα και την καθημερινή ζωή (σκηνές δρόμου), σου προτείνει μία ποιητική ανάγνωση.\nPalm Springs 1960: 30 χρωματιστά κλικς που τραβήχτηκαν για το αμερικάνικο περιοδικό Fortune, μεταφέρουν τη διασκεδαστική ματιά του φωτογράφου με την οποία ο ίδιος βλέπει τους πλούσιους και ευτυχισμένους συνταξιούχους να παίζουν σαν 20χρονα. Ateliers d' artistes: 55 στιγμιότυπα των ετών 1937-1991, με εξαιρετικά πορτρέτα μεγάλων καλλιτεχνών μέσα από τα ατελιέ τους. Picasso, Braque, Utrillo, Giocometti, Brancusi, Cesar. Ασπρόμαυρες ή έγχρωμες, γνωστές και μη, οι φωτογραφίες του Robert Doisneau είναι εκεί για να σε κάνουν να ονειρευτείς.\nLe Merveilleux Quotidien.\nΤο σχέδιο ήταν ταυτόχρονα απλό και πολύ φιλόδοξο. Να αποτυπωθεί με μια σειρά 80 φωτογραφιών, ένα φωτογραφικό έργο με πάνω από 450.000 αρνητικά, τραβηγμένα μέσα σε 60 χρόνια. Η επιλογή ήταν ενστικτώδης και γρήγορη. Με ένα κοινό παρανομαστή. Να ενωθούν οι πιο σημαντικές φωτογραφίες με τις πιο άγνωστες. Στη σειρά αυτή βλέπουμε φωτογραφίες εργοστασίων, ορφανών παιδιών, γκρίζων προαστίων, εργατών, καλλιτεχνικών συναντήσεων, ανθρώπων του θεάματος και της μόδας. Όλες, έχουν ένα αυτοβιογραφικό στοιχείο. Χωρίς να αποσκοπούν εκεί, οι φωτογραφίες μας παρουσιάζουν τη ζωή του μεγάλου φωτογράφου Robert Doisneau. Ο θεατής, βλέποντας αυτές τις φωτογραφίες, ταξιδεύει σε ένα κόσμο μη πραγματικό. Σε ένα κόσμο φαντασιακό.\nΠροκειμένου να πραγματοποιήσει ένα ρεπορταζ για το περιοδικό Fortune, ο Robert Doisneau πετά για την Αμερική στις 19 Νοεμβρίου 1960. Είναι το πρώτο του ταξίδι στην Αμερική, αν και από το 1948 το έργο του εκτίθεται και δημοσιεύεται εκεί. Το κεντρικό θέμα του ρεπορτάζ ήταν η κατασκευή των γηπέδων γκολφ στο Palm Springs, καταφύγιο για τους πλούσιους αμερικανούς συνταξιούχους του Colorado.Ο Doisneau, φτάνει στο Palm Springs στις 21 Νοεμβρίου και μένει μέχρι την 1η Δεκεμβρίου. Εκεί, αυτό που ανακαλύπτει, τον προκαλεί να ξεπεράσει ουσιαστικά το θέμα του ρεπορταζ. Καταγράφει ένα συνολικό πορτρέτο ενός τεχνητού κόσμου, με τα πιο φανταχτερά χρώματα. Χρησιμοποιεί μία Rolleiflex, μία Leica και μία Hasselblad. Αυτό το "εθνογραφικό" ρεπορτάζ στο Palm Springs, διαρκεί δύο βδομάδες. Το ρεπορταζ δημοσιεύεται στο Fortune το Φεβρουάριο του 1961. Οι μη δημοσιευμένες φωτογραφίες, μένουν στο συρτάρι. Το 2007, ο SCott Thode που διευθύνει τo φωτογραφικό κομμάτι του Fortune, ξαναβρίσκει τις φωτογραφίες του ρεπορταζ του 1960 και τις στέλνει στο Atelier Doisneau, το οποίο διαχειρίζονται τα δυο παιδιά του Doisneau.\nH Anette Doisneau και η αδερφή της Francine Deroudille, είχαν την ιδέα να ξαναζωντανέψουν αυτές τις φωτογραφίες. Έτσι το 2010 διοργανώνεται στην Gallerie Bernard στο Παρίσι, μία μεγάλη έκθεση, και δημοσιεύεται ένα νέο βιβλίο από το Palm Springs.Ateliers d' artistes. Το 1926, σε ηλικία 14 χρονών, ο Robert Doisneau μπαίνει στο σχολείο Estienne. Μέσα σε 3 χρόνια, μαθαίνει την τέχνη του λιθογράφου. Η ζωή του atelier ξεκινάει.\nΤο 1937, μετακομίζει με τη νέα σε ηλικία γυναίκα του Pierrette, σε ένα atelier d' artistes στο Montrouge. Ζει όλη του τη ζωή εκεί, όπου και σήμερα στεγάζεται το Atelier Robert Doisneau. Από πολύ νωρίς λοιπόν, ζητά από έναν φωτογράφο γείτονά του, να τραβήξει φωτογραφίες μέσα στα διάφορα ateliers. Το atelier=εργαστήρι, είναι ο χώρος μέσα στον οποίο αισθάνεται εξαιρετικά και που γι' αυτόν αποτελεί τον πιο καλαίσθητο χώρο.\nΤο 1945, συναντά τον Pierre Betz. Η συνάντηση αυτή είναι καθοριστική. Είναι αυτός που του ανοίγει την πόρτα στο Atelier του Picasso και στους άλλους μεγάλους καλλιτέχνες της εποχής. Ο Pierre Betz θα μπορούσε να φέρει τον τίτλο του οραματιστή του Le Point. Καλλιτεχνικός διευθυντής, διευθυντής διαφήμισης κ.α.\nΈτσι λοιπόν, τα εργαστήρια, ανοίγουν τις πόρτες τους. Το ένα ρεπορτάζ διαδέχεται το άλλο. Το 1939, ο Doisneau, ως ανεξάρτητος ρεπόρτερ πια, εργάζεται εξίσου πολύ για τον μεταπολεμικό τύπο. Regards, Vogue, L' Oeil, Match είναι μερικά από τα περιοδικά, χάρις στα οποία εμπλουτίζει ακόμη περισσότερο την εντυπωσιακή συλλογή πορτρέτων του.Le temps et la lumière. Ce sont les deux matériaux du photographeΟ χρόνος και το φως. Αυτά είναι τα δύο υλικά του φωτογράφου. Ο διάσημος Γάλλος φωτογράφος, πέθανε το 1994, σε ηλικία 84 ετών. Η μοναδική αυτή έκθεση θα είναι στο Musée d' Ixelles μέχρι τις 4 Φεβρουαρίου 2018. Τέτοιες εκθέσεις δεν πρέπει να χάνονται!\nΕπίσημος Ιστότοπος Atelie Robert Doisneau


Val Müstair Πρόγνωση Χιονόπτωσης για 3135 m\nΠρόγνωση Καιρού για Val Mustair σε 3135 m\nΠρόγνωση Καιρού για Val Mustair σε 3135 m ύψος στις: 7 pm 11 Apr 2021 (τοπική ώρα)\nNew snow in Val Müstair: 1.8cm0.7in στις Κυ 11 (μετά 9 PM)\nΗ πρόγνωση χιονιού για Val Müstair είναι: Ισχυρές έως πολύ ισχυρές χιονοπτώσεις Δευτέρα απόγευμα. Θερμοκρασίες αρκετά κάτω τού μηδενός (μέγ. -6°C Κυριακή βράδυ, ελάχ. -16°C Τρίτη πρωΐ). Γενικά ασθενείς άνεμοι.\nVal Müstair Weather (Next 3 days): The snow forecast for Val Müstair is: Ισχυρές έως πολύ ισχυρές χιονοπτώσεις Δευτέρα απόγευμα. Θερμοκρασίες αρκετά κάτω τού μηδενός (μέγ. -6°C Κυριακή βράδυ, ελάχ. -16°C Τρίτη πρωΐ). Γενικά ασθενείς άνεμοι.\nVal Müstair Weather (Days 4-6): Μέτριες μέχρι ισχυρές χιονοπτώσεις Πέμπτη απόγευμα. Θερμοκρασίες αρκετά κάτω τού μηδενός (μέγ. -10°C Σάββατο απόγευμα, ελάχ. -16°C Πέμπτη πρωΐ). Γενικά ασθενείς άνεμοι.\nΜέτριες μέχρι ισχυρές χιονοπτώσεις Πέμπτη απόγευμα. Θερμοκρασίες αρκετά κάτω τού μηδενός (μέγ. -10°C Σάββατο απόγευμα, ελάχ. -16°C Πέμπτη πρωΐ). Γενικά ασθενείς άνεμοι.\n40 km μακριά από Val Müstair\nVal Müstair at 3135 m ύψος\nΙσχυρές έως πολύ ισχυρές χιονοπτώσεις Δευτέρα απόγευμα. Θερμοκρασίες αρκετά κάτω τού μηδενός (μέγ. -6°C Κυριακή βράδυ, ελάχ. -16°C Τρίτη πρωΐ). Γενικά ασθενείς άνεμοι.\nΟ παραπάνω πίνακας παρέχει τη πρόγνωση καιρού για Val Müstair στο συγκεκριμένο υψόμετρο των 3135 m. Τα εξελιγμένα καιρικά μοντέλα που χρησιμοποιούμε, μας δίνουν τη δυνατότητα να παρέχουμε προγνώσεις χιονοπτώσεων για κορυφή, μέση και βάση του Val Müstair. Οσο αφορά τις προγνώσεις καιρού σε άλλα υψόμετρα, χρησιμοποιήστε την καρτέλα πάνω από τον πίνακα. Για μια ευρύτερη άποψη του καιρού, ελέγξτε το Χάρτης Καιρού για Switzerland.


adidas Γυναικεία Ζακέτα Με Κουκούλα Fw20 Women Essentials Hooded Tracktop FL9295 - OHmyTAGS.com\nΑρχική - Γυναίκα>Ρούχα>Φούτερ Και Ζακέτες>Ζακέτες Με Κουκούλα>adidas Γυναικεία Ζακέτα Με Κουκούλα Fw20 Women Essentials Hooded Tracktop FL9295\nΡίξε πάνω σου ένα ακόμη layer πριν βγεις για το πρωινό σου τρέξιμο. Αυτό το hoodie σε χαλαρή γραμμή σου χαρίζει στεγνή αίσθηση μέχρι και το τελευταίο χιλιόμετρο. Το ελαφρύ French terry ύφασμα προσφέρει μαλακή υφή. Τα μεταλλικά adidas λογότυπα ολοκληρώνουν το μοντέρνο look.\nΤο συγκεκριμένο προϊόν είναι κατασκευασμένο από ανακυκλωμένο πολυεστέρα, για να εξοικονομεί πόρους και να μειώνει τις εκπομπές αερίων. Συνεργαζόμαστε με την Better Cotton Initiative για να βελτιώσουμε τη βαμβακοκαλλιέργεια παγκοσμίως.Φερμουάρ σε όλο το μήκος και κουκούλα με κορδόνι.52% βαμβάκι, 48% French terry ανακυκλωμένου πολυεστέρα.Ύφασμα AEROREADY που απορροφά την υγρασία


Το διαζύγιο Kim & Kanye θα είναι στο KUWTK Season 20;\n(Kevin Mazur / Getty Images για τον Sean Combs)\nΣκληρό Συνεχίζοντας με τους Καρδάσιους Οι οπαδοί το γνωρίζουν, ενώ οι Kardashian-Jenners μπαίνουν σε πολλά προσωπικά πράγματα στην εκπομπή, δεν γίνονται όλα τα σινεμά, συμπεριλαμβανομένων όλων των λεπτομερειών της ερωτικής τους ζωής. Πρωταρχικό παράδειγμα: Κιμ Καρντάσιαν Η βραχώδης σχέση με τον πρώην σύζυγό της, Kanye West .\nΟ Kardashian υπέβαλε αίτηση διαζυγίου από τη Δύση στα μέσα Φεβρουαρίου και τώρα υπάρχει μια τεράστια ερώτηση που πολλοί άνθρωποι θέλουν να γνωρίζουν: Η διάλυση των Kim Kardashian και Kanye West θα παρουσιαστούν στην τελευταία σεζόν του KUWTK ; Εδώ γνωρίζουμε μέχρι τώρα.\nΠότε έγινε η τελευταία σεζόν του Συνεχίζοντας με τους Καρδάσιους ταινία?\nο οικογένεια πήρε λίγο χρόνο τον Ιούνιο και άρχισε να γυρίζει ξανά τον Ιούλιο, ανά Εβδομαδιαία . Τελείωσαν τα γυρίσματα στις αρχές Ιανουαρίου - περισσότερο από ένα μήνα πριν ο Kardashian υπέβαλε αίτηση διαζυγίου από τη West.\nΠόσο ήταν η Kanye West στο σόου στο παρελθόν;\nΟχι πολύ. Ενώ οι προηγούμενες σχέσεις της Kardashian - συμπεριλαμβανομένων των λεπτομερειών του διαζυγίου της από Kris Humphries και διάλυση από Ρέγκι Μπους —Σχεδιάστηκαν τις προηγούμενες σεζόν, η West εμφανίστηκε μόνο εδώ και εκεί πιο πρόσφατα. Είναι πολύ αμφίβολο ότι η Δύση θα εμφανίζεται στην κάμερα αυτή τη σεζόν, δεδομένου ότι ζει στο Ουαϊόμινγκ, εκτός από την οικογένειά του, ενώ η εκπομπή γυρίζει στο Λος Άντζελες. Και, ενώ ο Kardashian ήταν εντοπίστηκε από παπαράτσι μιλώντας δάκρυα με τη Δύση σε ένα αυτοκίνητο τον Ιούλιο στο Ουαϊόμινγκ, δεν υπήρχε κανένα πλήρωμα ταινιών μαζί της.\nΤι κάνει το KUWTK Πρόταση τρέιλερ σεζόν 20;\nΤο τρέιλερ δεν δίνει πολλά. Δείχνει την Kardashian να κλαίει, αλλά επειδή λέει στο πλήρωμα της εκπομπής ότι πρόκειται να σταματήσουν να γυρίζουν. Εκτός από αυτό, μεγάλο μέρος του τρέιλερ επικεντρώνεται στο που ήταν η παράσταση, με λίγες πειράξεις, όπως το προτείνει Kourtney Kardashian και Σκοτ Ντίικ επιστρέφουν μαζί, και Χλόη Καρδάσιν της λένε πρώην , Tristan Thompson ότι θέλει άλλο παιδί.\nΣε περισσότερα πρόσφατο τρέιλερ για την παράσταση, μια αναστατωμένη Kardashian λέει επίσης ότι αισθάνεται σαν χαμένος, αν και δεν είναι ξεκάθαρο σε τι ακριβώς αναφέρεται.\nΣχετιζομαι με: Γιατί είναι Συνεχίζοντας με τους Καρδάσιους Κατάληξη?\nΛοιπόν, θα είναι η διάλυση των Kim Kardashian και Kanye West KUWTK Σεζόν 20;\nΣύμφωνα με εσωτερικούς, ναι. Μια πηγή είπε ΚΑΙ ότι τα συζυγικά ζητήματα της Kimye θα είναι στην εκπομπή - απλά δεν θα είναι το βασικό σημείο. Η πηγή ανέφερε επίσης ότι ο Kardashian και η Δύση επικοινωνούν τακτικά, και αυτό τα παιδιά τους δεν γνωρίζω πλήρως τι συμβαίνει. Τα παιδιά δεν γνωρίζουν πολλά από αυτά που συμβαίνουν επειδή είναι μικρά, αλλά αυτό δεν είναι καινούργιο για αυτά, είπε η πηγή. Η Kim και η Kanye ήταν πάντα τόσο απασχολημένες με ταξίδια και μέσα και έξω που ο Kanye που δεν ήταν εκεί δεν είναι σοκαριστικός. Στο τέλος της ημέρας, η Kim και η Kanye θα κάνουν ό, τι είναι καλύτερο για τα παιδιά τους και έχουν εξαιρετικούς όρους ως γονείς.\nΠαρεμπιπτόντως, είπε μια πηγή Εβδομαδιαία ότι ο West είναι λιγότερο ενθουσιασμένος που το χωρισμό του θα είναι στο σόου.\nΠόσο, ακριβώς, αυτό θα παίξει στην κάμερα και αν θα αντιδράσει δημόσια η Δύση, μένει να δούμε.\nΣτη συνέχεια, μάθετε τι συνέβη στο Αγαμος φινάλε και μετά το Final Rose.\nπράγματα που πρέπει να κάνετε στο σπίτι όταν βαριέστε\nΑποσπάσματα για την ημέρα μνήμης της 11ης Σεπτεμβρίου\nΗ ελληνική σαλάτα ζυμαρικών είναι το ευκολότερο πιάτο Potluck ποτέ\nΤο χριστουγεννιάτικο δέντρο του Rockefeller Center έχει ένα μήνυμα για τους εχθρούς! Επιπλέον, πώς να παρακολουθήσετε το φωτισμό 2020


Να Βαλω Φυλλα Καρυδιας??? - Γενικά περί γλυκού νερού - Aquazone Portal\nΝα Βαλω Φυλλα Καρυδιας???\nΞεκίνησε από birgin30\n, Ιούλ 11 2010 13:40\n102 Δημοσιεύσεις: Φύλο:Γυναίκα\nΚαταχωρήθηκε 11 Ιούλιος 2010 - 13:40\nεχω μια καρυδια στην αυλη...και δεν εχει ραντιστη ποτε....ελεγα αν κανει να βαλω μερικα ξερα φυλλα σε ενυδρειο....120λτ..με guppy...amano red chery..kai cory....πιο πολυ για της γαριδουλες αν δεν κανω λαθος εχω διαβάσει οτι κανη καλο.....\nΚαταχωρήθηκε 12 Ιούλιος 2010 - 14:39\nεχω μια καρυδια στην αυλη...και δεν εχει ραντιστη ποτε....ελεγα αν κανει να βαλω μερικα ξερα φυλλα σε ενυδρειο....120λτ..με guppy...amano red chery..kai cory....πιο πολυ για της γαριδουλες αν δεν κανω λαθος εχω διαβάσει οτι κανη καλο.....οχι δεν κανει καλο στις γαριδες. αν ειναι σαν τα φυλλα πλατανου τοτε αφηνουν τανινες στο νερο πραγμα που δεν θελουν. αν τα αφησεις πρωτα σε νερο να βγαλουν τις τανινες τους ενα διαστημα και μετα να τα ριξεις μεσα οκ! τοτε θα κανουν και βιοταινια που τρωνε οι γαριδες. επισης θα μαλακωσουν το νερο κατι που για τα γκαπι δεν το θελουμε(λογω χουμικων οξεων), και για τη συνθεση σου γκαπι και κορι δεν κανουν γτ εχουν διαφορετικες συνθηκες κατι βεβαια που λενε και σε μενα που εχω παρομοια συνθεση με τη δικη σου και σιγα σιγα θα περασω σε αλλο ειδος απο τα γκαπι. καλη συνεχεια!!\nΚαταχωρήθηκε 12 Ιούλιος 2010 - 15:03\nΣτην ουσία τα αποξηραμένα φύλλα θα ρέπει είτε να βραστούν είτε να μείνουν σε χλιαρό νερό για αρκετό καιρό ώστε να φύγει το μεγαλύτερο ποσοστό των τανινών τους και μετά να εισαχθούν σε γαριδοενυδρείο και μάλιστα θα πρότεινα τμηματικά. Δηλαδή 1 φύλλο την ημέρα, ώστε αν υπάρξει αλλαγή στις συνθήκες νερού να γίνει αργά και με την πάροδο κάποιων ημερών.\nΕγώ εκεί που θα σταθώ είναι στην καθαρότητα των φύλλων της βελανιδιάς. Δεν ξέρω που μένεις και δεν ξέρω τι μπορεί να έχει υποστεί η βελανιδιά... Πάντως σιγουρέψου πριν κάνεις κάποια κίνηση, καθότι δεν είναι μόνο τα φάρμακα που μας ενδιαφέρουν, αλλά και το γενικότερο περιβάλλον της βελανιδιάς (πχ καυσαέριο). Μη ξεχνάμε πως οι γαρίδες είναι αρκετά ευαίσθητοι οργανισμοί.\nΚαταχωρήθηκε 09 Νοέμβριος 2014 - 17:05\nΤα φύλλα της καρυδιάς που έχω βάλει εδώ και 3-4 εβδομάδες έχουν αρχίσει και διαλύονται, έχουν γίνει διαφανή και κομματάκια άρχισαν να αιωρούνται στο νερό. Χρειάζονται αντικατάσταση ή τα αφήνω όπως είναι? Άμα διαλύονται αυξάνονται τα νιτρικά?\nΕπίσης θέλω να ρωτήσω για τα ξύλα που τα έχω μέσα κάνα χρόνο τώρα για να τα μασουλάνε οι γλύφτες, θέλουνε αντικατάσταση?\n4.448 Δημοσιεύσεις: Φύλο:'Ανδρας\nΤα Ενυδρεία μου:125 Λίτρα Pseudomugil Gertrudae,Iriatherina Werneri,CPD\nΚαταχωρήθηκε 09 Νοέμβριος 2014 - 18:47\nΕφόσον τα φύλλα έχουν αρχίσει να διαλύονται καλό θα είναι να τα αντικαταστήσεις.Νιτρικά δεν νομίζω να σου ανεβάζουν.\nΑυτό με το μασούλημα των ξύλων δεν το κατάλαβα Επιστροφή στην κορυφή\nΚαταχωρήθηκε 09 Νοέμβριος 2014 - 21:33\nΓια ποιο είδος ψαριού μιλάμε. Επιστροφή στην κορυφή\nΚαταχωρήθηκε 11 Νοέμβριος 2014 - 19:04\nλέω για τα ξύλα άμα χρειάζονται αντικατάσταση με άλλα ξύλα ή άμα τα βάζουμε μία φορά και τα αφήνουμε για πάντα. Δεν είναι ρίζες, τα μάζεψα από ποτάμι και τα έχω κάνα χρόνο.\nέχω γλύφτες -2 μικρους άσπρους, ένα μεγαλύτερο μαύρο -, καμιά 10ριά γκάπυ και ένα μικρό σκαλάρι σε 90 λιτρα.\nΓιατί να μην ανεβάζουν νιτρικά; κατι δε πρέπει να ανεβάζουν όταν αποσυντίθενται; Επιστροφή στην κορυφή\n379 Δημοσιεύσεις: Φύλο:'Ανδρας\nΚαταχωρήθηκε 11 Νοέμβριος 2014 - 19:26\nΤα φύλλα καρυδιάς είναι άριστα για τις γαρίδες, όπως βέβαια και της βελανιδιά και άλλων δένδρων.\nΌλα τα φύλλα πρέπει να είναι μαζεμένα την σωστή για κάθε δένδρο εποχή και από περιοχές χωρίς ρύπους. Γενικά πριν την χρήση τους ελέγχονται και ξεπλένονται ελαφρός ή μουλιάζουν για λίγες ώρες σε νερό από ενυδρείο και προσέχουμε τι ποσότητα θα κάνουμε χρήση. Αφαιρούνται μετά από κάποιο διάστημα τα υπολοίματα των φύλλων από το ενυδρείο. Τα φυσικά υλικά εκτός του ότι γενικά συμβάλουν θετικά στην δομή του ενυδρείου, εμένα μου αρέσουν ιδιαίτερα για τη φυσικότητα που προσδίδουν στο aquascape.\nΠιο συγκεκριμένα για ενυδρεία με γαρίδες:\nΦύλλα Quercus spp. «Oak Tree Leaves» Βελανιδιά\nΤα φύλλα μαζεύονται ξερά και με την χρήση τους δίνουν ένα απαλό καφετί χρώμα στο νερό, επηρεάζουν προς τα κάτω το pH και αργούν να σαπίσουν οπότε είναι ιδανικά για τη δημιουργία φυσικών aquascape. Φυσικά εν καιρώ αποτελούν “τροφή” για τα ασπόνδυλα.\nΩς δοσολογία προτείνω να προσθέτονται σταδιακά στο ενυδρείο περίπου 2 με 3 φύλλα ανά 30 λίτρα νερό μετά από μερική αλλαγή νερού κάθε εβδομάδα ώσπου να επιτευχθεί ο επιθυμητός αριθμός.\nΦύλλα Juglans spp. «Walnut Tree Leaves» Καρυδιά\nΤα φύλλα μαζεύονται χλωρά πάνω από το δένδρο την κατάλληλη εποχή, και μετά ως ξερά είναι έτοιμα για χρήση. Δίνουν ένα απαλό “καθαρό” χρώμα στο νερό, έχουν “φαρμακευτικές ιδιότητες” και αποτελούν μια άριστη τροφή για τα ασπόνδυλα.\nΗ δοσολογία που προτείνω είναι περίπου ένα μέτριο μεγέθους φύλο κάπου 12 cm ανά 30 λίτρα νερό κάθε εβδομάδα.\nΚώνοι Σκλήθρου, γνωστά και ως «Alder cones»\nΟι κώνοι πρέπει να μαζευτούν ξεροί πάνω από το δένδρο. Σαν “κλαδάκι” με 2 – 4 κώνους προσδίδουν μια άλλη ομορφιά μέσα στο ενυδρείο. Έχω εκπλαγεί από το πόσο αρέσουν στις γαρίδες αλλά και το πόσο όμορφα σκουραίνουν το νερό!!! Πριν την χρήση τους τα αναταράσουμε για λίγο σε ένα κουτί για να φύγουν οι τυχών χαλαροί σπόροι και μετά τα μουλιάζουμε για 8 με 12 ώρες με σκοπό να φύγει το “πολύ” χρώμα για όσους δεν θέλουν τόσο σκούρο το νερό. Σε όσους αρέσει ή χρειάζονται σκούρο νερό (black water) ή θέλουν κάτι διαφορετικό στο ενυδρείο τους νομίζω ότι οι κώνοι είναι must!\nDIMITRIOS and rafael like this


Η εκστρατεία του Ιμπραήμ και η επιστολή του Κολοκοτρώνη. – λάβαρο 21\nMarch 26, 2016 March 26, 2016 lavadmin\nΗ Επανάσταση των Ελλήνων έχει πια εδραιωθεί στη Νότιο Ελλάδα.\nΟ Σουλτάνος Μαχμούτ Β’ ανησυχεί και ψάχνει για λύση.\nΑυτή του δίνεται από τον σύμμαχό του Μωχάμετ Άλι της Αιγύπτου, ο οποίος με μελλοντικό αντάλλαγμα τη Κύπρο και τη Κρήτη, στέλνει στη Πελοπόννησο τον γιο του Ιμπραήμ.\nΈνας ακόμη σημαντικός παράγοντας για να εκστρατεύσει ο Ιμπραήμ, ήταν το γεγονός ότι ο Θεόδωρος Κολοκοτρώνης και άλλοι αγωνιστές ήταν φυλακισμένοι.\n“Αφού ο προφήτης τύφλωσε τους ραγιάδες και φυλάκισαν τον Κολοκοτρώνη, κρατώ τη Πελοπόννησο στα χέρια μου” φέρεται να είπε.\nΟ Ιμπραήμ, που στην υπηρεσία του είχε και Γάλλους αξιωματικούς μετά τη πτώση του Ναπολέοντα στο Βατερλώ, αποβιβάζεται στη Μεθώνη στις 12 Φεβρουαρίου χωρίς καμία αντίσταση από τη πλευρά των Ελλήνων, αφού λόγω των εμφυλίων πολέμων το λιμάνι δεν ήταν υπό τον έλεγχο των επαναστατών. Το ίδιο συνέβη και με τη Κορώνη στην οποία έσπευσε ο Ιμπραήμ. Πολιορκεί το Ναυαρίνο και από εκεί ξεκινά την εκστρατεία του για τα ενδότερα του Μωριά.\nΗ εκστρατεία του Ιμπραήμ είναι ταχύτατη και στο πέρασμά της καταπνίγονται όλες οι προσπάθειες αντίστασης, με κυριότερο παράδειγμα η μάχη στο Μανιάκι όπου σκοτώθηκε ο Παπαφλέσσας.\nΕκτός από τη ταχύτητα η εκστρατεία του Ιμπραήμ χαρακτηρίζεται από τη βαρβαρότητα που επέδειξε, καθώς όσοι Έλληνες δεν σφαγιάστηκαν πωλήθηκαν σαν δούλοι, τα βασανιστήρια ήταν φρικτά και όλες οι ελληνικές περιουσίες κάηκαν.\nΟι φυλακισμένοι αγωνιστές μαθαίνοντας τα νέα, στέλνουν επιστολές προς τη κυβέρνηση χωρίς να λάβουν όμως απάντηση.\nΑργότερα, οι κυβερνητικοί ανύμποροι να αντιδράσουν και πανικόβλητοι, αφού η επαναστατική φλόγα κινδύνευε να σβήσει, αποφάσισαν να απελευθερώσουν τους φυλακισμένους σε μια προσπάθεια να σώσουν το μέλλον του ξεσηκωμού.\nΟ Κολοκοτρώνης οργανώνει, όσο μπορεί, στρατιωτικά τμήματα και επιχειρεί κατά του στρατού του Ιμπραήμ με καταδρομικά χτυπήματα. Ο κλεφτοπόλεμος αυτός, εξοργίζει τον Ιμπραήμ και εκείνος απαντά με τη τακτική της “καμμένης Γης”.\nΤότε ο Θεόδωρος Κολοκοτρώνης του αποστέλλει την παρακάτω επιστολή:\nΟ Ιμπραήμ, αιφνιδιασμένος από τον ανταρτοπόλεμο των Ελλήνων, αναδιπλώνεται και δίνει συγχώρεση στους Έλληνες με τα περίφημα “προσκυνοχάρτια”.\nΟ Κολοκοτρώνης αντιδρά με το θρυλικό “ΦΩΤΙΑ ΚΑΙ ΤΣΕΚΟΥΡΙ ΣΤΟΥΣ ΠΡΟΚΥΝΗΜΕΝΟΥΣ”.\nΑυτή η τακτική των Ελλήνων, κατάφερε να ανακόψει τη μέχρι τότε ταχεία εκστρατεία του Ιμπραήμ έως τις 8 Οκτωβρίου 1927, οπότε και η αρμάδα των Γάλλων και των Ρώσων νίκησε τον Τουρκοαιγυπτιακό στόλο στη ναυμαχία του Ναυαρίνου.\nPrevious Σάββατο 26 Μαρτίου εκδήλωση για την Επανάσταση του 1821 στην Καλαμάτα\nNext Κώστας Καρυωτάκης «Διάκος»


eKorinthos - Γεγονός ο «γάμος» Εθνικής – Eurobank\nHome/Επικαιρότητα/Γεγονός ο «γάμος» Εθνικής – Eurobank\nΓεγονός ο «γάμος» Εθνικής – Eurobank\nΟ «γάμος» της Εθνικής Τράπεζας με τη Eurobank είναι πλέον γεγονός. Η πρώτη εξαγοράζει τη δεύτερη και έτσι δημιουργείται μία τράπεζα – γίγας για τα ελληνικά δεδομένα.Την υποβολή προαιρετικής δημόσιας πρότασης για την απόκτηση όλων των κοινών ονομαστικών μετοχών της Eurobank ανακοίνωσε αργά το βράδυ της Παρασκευής η Εθνική Τράπεζα.\nΗ ΕΤΕ, σύμφωνα πάντα με την ανακοίνωση, προσφέρει ως αντάλλαγμα νέες κοινές ονομαστικές μετοχές με νέα ονομαστική αξία 1 ευρώ ανά μετοχή, με σχέση 58 νέες μετοχές, έναντι κάθε 100 μετοχών της Eurobank. «Εφόσον επιτευχθεί η απόκτηση του συνόλου των μετοχών της Eurobank, οι νυν μέτοχοι της ΕΤΕ και οι νυν μέτοχοι της Eurobank θα εκπροσωπούνται στο νέο μετοχικό κεφάλαιο της ΕΤΕ κατά 75% και 25% αντίστοιχα», σημειώνει.\nΑπό το απόγευμα τα διοικητικά συμβούλια ενέκριναν το «γάμο» που δημιουργεί μία υπερτράπεζα, που θα αποτελεί έναν ισχυρό κρατικό πυλώνα, στην Ελλάδα, αλλά και έναν ισχυρό τραπεζικό «παίκτη» στην ευρύτερη περιοχή των Βαλκανίων, με παρουσία σε 12 χώρες.\nΟι διοικήσεις των δυο τραπεζών βρίσκονταν σε διαρκή επικοινωνία, το τελευταίο διάστημα. Η «ένωση» τους είχε κριθεί και από τις δύο πλευρές ως η βέλτιστη λύση, ενώ μαζί μπορούν να διεκδικήσουν την απόκτηση του Ταχυδρομικού Ταμιευτηρίου στο οποίο κατέχουν ποσοστό πάνω από 6% εκάστη, συνολικά δηλαδή περί το 13%.\nΟι εξελίξεις επιταχύνθηκαν μετά την επιλογή της Alpha Bank από την Credit Agricole για την Εμπορική. Μάλιστα το deal έχει τις «ευχές» τόσο από το Μέγαρο Μαξίμου, όσο και την Τράπεζα Ελλάδος.\nΜε το νέο σχήμα αλλάζει εκ βάθρων ο τραπεζικός χάρτης της χώρας, καθώς πλέον δημιουργούνται τρεις ισχυροί τραπεζικοί όμιλοι: Ο Όμιλος της Alpha με την Εμπορική, ο όμιλος της Πειραιώς με την Αγροτική, που σύντομα αναμένεται να βάλει κάτω από την ομπρέλα του και την Γενική Τράπεζα.\nΜάλιστα για την εξαγορά της Γενικής -που την κατέχει κατά 100% η Societe Generale-, από την Πειραιώς αναμένονται επίσημες ανακοινώσεις μέχρι το τέλος του μήνα.\nΗ συγχώνευση των δύο τραπεζών θα δημιουργήσει ένα πιστωτικό ίδρυμα με συνολικό ενεργητικό 177,7 δισ ευρώ, σύμφωνα με τα στοιχεία Μαρτίου 2012, χορηγήσεις 109,7 δισ. ευρώ και καταθέσεις στα 87,9δις ευρώ. Η νέα τράπεζα θα έχει στην Ελλάδα δίκτυο 944 καταστημάτων με 18.835 εργαζόμενους σύμφωνα με στοιχεία 2011.\nΣημειώνουμε επίσης ότι η έκθεση της κάθε μιας στο Ταμείο Χρηματοπιστωτικής Σταθερότητας αντιστοιχεί σε εγγυήσεις ύψους 7,4 δισ. ευρώ για την Εθνική και 4,2 δισ. για την Eurobank.\nΤο πρώτο βήμα για την δημιουργία της υπερτράπεζας είναι η «ένωση» Εθνικής και Eurobank και το δεύτερο βήμα η απόκτηση του Ταχυδρομικού Ταμιευτηρίου, στο οποίο οι δύο τράπεζες διαθέτουν από περίπου 6,5 (εκάστη).\nΣύμφωνα μάλιστα με πληροφορίες αναφέρουν ότι τόσο η Εθνική όσο και η Eurobank ξεκαθάρισαν προς το υπουργείο Οικονομικών ότι δεν προτίθενται να μπουν σε μάχη διεκδίκησης, εάν το ΤΤ δεν ανακεφαλαιοποιηθεί με κάποιο τρόπο πριν την πώλησή του. Οπότε οι εξελίξεις στο μέτωπο του ΤΤ θα υπάρξουν αφού οριστικοποιηθεί η εκταμίευση της δόσης των 31,5δις ευρώ.\nΟπως είναι γνωστό στόχος της κυβέρνησης είναι η πλήρης ιδιωτικοποίηση του ΤΤ, στο οποίο το ελληνικό δημόσιο κατέχει ποσοστό 44,5% συμπεριλαμβανομένου και του ποσοστού 10% που έχουν τα ΕΛΤΑ. Επίσης σύμφωνα με ασφαλείς πληροφορίες η τρόικα επιμένει να προχωρήσουν άμεσα οι διαδικασίες ιδιωτικοποίησης του ΤΤ, και ακόμα θεωρεί ότι δεν είναι βιώσιμο και για αυτό θα πρέπει να «σπάσει» στα δύο, δηλαδή σε καλή και κακή τράπεζα.\nΣύμφωνα με πληροφορίες στο νέο σχήμα ενδεχομένως να περιληφθεί και το τραπεζικό κομμάτι του Ταμείου Παρακαταθηκών και Δανείων. Ωστόσο για να συμβεί αυτό θα πρέπει να προηγηθεί η διάσπαση του οργανισμού με σκοπό να πωληθούν οι τραπεζικές δραστηριότητες, όπως είναι και το σχέδιο της κυβέρνησης.


ΕΘΝΙΚΑ ΘΕΜΑΤΑ-ΕΛΛΑΔΑ: Παρίσι: Όχημα χτύπησε στρατιώτες, έξι τραυματίες\nΈξι Γάλλοι στρατιώτες τραυματίστηκαν στο προάστιο του Παρισιού Λεβαλουά Περέ, όταν έπεσε πάνω τους ένα όχημα, το οποίο στη συνέχεια εγκατέλειψε τον τόπο του ατυχήματος και αναζητείται.\nΣύμφωνα με τη γαλλική αστυνομία, τέσσερις άνθρωποι έχουν τραυματιστεί ελαφρά και ακόμη δύο φέρουν σοβαρά τραύματα, χωρίς να κινδυνεύει η ζωή τους.\nΗ αστυνομική διεύθυνση του προαστίου έκανε λόγο για μια a priori σκόπιμη ενέργεια. Ο δήμαρχος ου Λεβαλουά, τον οποίο επικαλείται το πρακτορείο Ρόιτερς, δήλωσε ότι το αυτοκίνητο ήταν μάρκας BMW και το συμβάν ήταν χωρίς αμφιβολία σκόπιμη ενέργεια.\nΟι στρατιώτες ανήκουν σε αντιτρομοκρατική υπηρεσία του στρατού, που αναπτύχθηκε στη γαλλική πρωτεύουσα μετά τις τρομοκρατικές επιθέσεις του 2015.


REC (on): Μάχη μέσα και έξω από την Βουλή\nΜάχη μέσα και έξω από την Βουλή\nΑύριο, Παρασκευή 28 Μαρτίου, στις 7.00 μ.μ., το ΠΑΣΟΚ, την ίδια ώρα που θα δίνει τη μάχη μέσα στη Βουλή, πραγματοποιεί συγκέντρωση στην Πλατεία Συντάγματος, στην οποία καλεί όλους τους δημοκράτες πολίτες να διαδηλώσουν την αντίθεσή τους στην κυβερνητική πολιτική.\nPosted by Παναγιώτης Βρυώνης at 19:14\nγια κάθε κεφάλι περισσότερο από τους σημερινούς συλλαλώντες ο vrypan προσφέρει μία ημίγυμνη (ασπρόμαυρη) φωτογραφία του\nΠέμ Μαρ 27, 09:22:00 μ.μ.\n@ανώνυμος: Αυτά τα παιχνιδάκια της Ν.Δ. που προσπαθεί να εμφανίσει το Ασφαλιστικό ώς σύγκρουση της αντιπολίτευσης, νομίζω ότι οι αναγνώστες αυτού του blog τα θεωρούν αστεία.\nΜε δεδομένο ότι έχω πάρει αρκετά κιλά, θεωρώ ότι η πρότασή σου είναι προσπάθεια εκφοβισμού όσωn έχουν σκοπό να έρθουν.\nΠέμ Μαρ 27, 09:32:00 μ.μ.\nΔεν αντέχω.. Θα το ρωτήσω :) ..\nΤι σημαίνει "...καλεί όλους τους δημοκράτες πολίτες"; Κάπως όπως λέμε ...."η δημοκρατική παράταξη";\nΕίναι δυνατόν να χρησιμοποιείται τέτοια γλώσσα ακόμα ρε παιδιά...\nΠέμ Μαρ 27, 10:14:00 μ.μ.\nη πολιτική της σημερινής κυβέρνησης διακρίνεται από έντονα από έλλειψη δημοκρατικών χαρακτηριστικών και πρακτικών: έλλειψη λογοδοσίας, έντονο αυταρχισμό, αδιαφάνεια, κατάργηση (στην πράξη) των ανεξάρτητων αρχών, προσπάθεια ελέγχου της Δικαιοσύνης.\nΕίναι λοιπόν λογικό να καλούμε "όλους τους δημοκράτες πολίτες να διαδηλώσουν την αντίθεσή τους στην κυβερνητική πολιτική."\nΤί σε παραξενεύει;\nΠέμ Μαρ 27, 10:31:00 μ.μ.\nΑυτό που με παραξενεύει είναι ότι άνθρωποι της γενιάς σου (και όχι μόνο) διαιωνίζουν μία γλώσσα ξύλινη, αυτή των κομμάτων τα οποία είναι τα κυρίως υπεύθυνα για τον ευτελισμό των εννοιών των θεσμών.\nΔεν ξέρω αν το "δημοκρατικοί πολίτες" στο κάλεσμα που ποσταρεις είναι δικός σου χαρακτηρισμός ή του ΠΑΣΟΚ (μιας και μιλάς στον πληθυντικό στην προηγούμενη απάντησή σου), αλλά φυσικά δεν είναι η πρώτη φορά που το διαβάζω και αδυνατώ να μη γελάω σαρκαστικά. -Πιο αστείο ακόμα είναι βέβαια το "Η δημοκρατική παράταξη"\nΓιατί ακούγεται από ένα πολιτικό χώρο, το ΠΑΣΟΚ, όπου έχει δείξει έμπρακτα σε διάφορες εκφάνσεις της πολιτικής ζωής το πόσο σέβεται τους θεσμούς αντίστοιχα και πόσο "ευέλικτο" είναι σε αντίστοιχα θέματα σεβασμού τους. Είναι δυστυχώς βλέπεις και αυτή η έρμη η έννοια της αξιοπιστίας που τουλάχιστον το ΠΑΣΟΚ δε φαίνεται να έχει καλές σχέσεις μαζί της.\nΤα παραδείγματα που χρησιμοποιείς για να δικαιολογήσεις στο σχόλιό σου δε την έλλειψη δημοκρατικών χαρακτηριστικών και πρακτικών της κυβέρνησης, είναι τέτοια που ανάλογα μπορεί πολύ εύκολα να χρησιμοποιηθούν σε όλες σχεδόν τις κυβερνήσεις που θυμάμαι εγώ (από το 85 κυρίως και μετά) για να υποστηρίξουν το ίδιο για αυτές.\nΛίγος σοβαρός και ουσιαστικός λόγος χωρίς λαϊκισμούς ίσως να μπορεί να πείσει περισσότερο ότι κάτι θα μπορούσε να αλλάξει. Για την ώρα εμμένα μου δείχνει ότι στην Ελλάδα κάποιοι θεωρούν ότι έχουμε κολλήσει κάπου αμμέσως μετά το 1974 και ευελπιστούν με αυτά τα συνθήματα να πείσουν τους πολίτες ότι έχουν τη λύση για τις προκλήσεις του 2010 και περεταίρω...\nΠαρ Μαρ 28, 12:38:00 π.μ.\n1. Περιμένω να μην είσαι επιλεκτικός στην κριτική σου και να αφήσεις το σχετικό εγκωμιαστικό σχόλιο του είδους "χώστα παικταρά, επιτέλους κάποιος μιλάει και τον καταλαβαίνω" στο post μου που λέω "έγινε χοντρή μαλακία".\nΣοβαρά τώρα, μπορεί να είναι κλισέ, αλλά σημασία έχει τί νόημα δίνεις στις λέξεις. Εσύ βέβαια, ως πιο μεγάλος (αν κατάλαβα σωστά), μπορεί να έχεις συνδέσει κάποιες λέξεις ή εκφράσεις με συγκεκριμένα συμφραζόμενα και συναισθηματικό φορτίο που εγώ δεν έχω. Χάσμα γενεών;\n2. Για να συζητήσουμε επί της ουσίας (αν σε ενδιαφέρει) πρέπει να μου πεις όχι τί δεν πιστεύεις, αλλά τί πιστεύεις. Είσαι ευχαριστημένος με την σημερινή κυβέρνηση; Ποιά μπορεί να είναι η λύση στα πολυδιάστατα προβλήματα που αντιμετωπίζει η ελληνική κοινωνία σήμερα;\nΑλλιώς να μιλήσουμε κάποια ώρα που δεν θα έχουμε κάτι καλύτερο να κάνουμε για μία φανταστική χώρα ή να παίξουμε civilization.\nΠαρ Μαρ 28, 12:55:00 π.μ.\nνομίζω ότι κάπου έχω κρατήσει μια φωτοτυπία από την δήλωση εγγραφής μου στην ΦιΣ, όπου μεταξύ άλλων δηλώνω υπεύθυνα ότι θα δράσω στα πλαίσια του Συντάγματος και των νόμων, έχει και θεώρηση γνησίου υπογραφής από ΚΕΠ κομπλέ. Αρκεί για να συμπεριληφθώ και εγώ στους "δημοκράτες" πολίτες, ή έχετε κάποια ειδική ΠΑΣΟΚικη φόρμα για τον σκοπό αυτό?\nΔεν λέω, σκατά η Νέα Δημοκρατία αλλά απόσκατα και οι κυβερνήσεις του ΠΑΣΟΚ όταν οι "δημοκράτες πολίτες" του ΠΑΣΟΚ περί άλλα ετύρβαζαν.\nΑπό αυτούς που θα μαζευτούν αύριο στην εκδήλωση του ΠΑΣΟΚ, δική μου εκτίμηση είναι, ότι το 80% (και λίγο λέω) δεν δίνει δεκάρα για την έλλειψη λογοδοσίας, τον έντονο αυταρχισμό, την αδιαφάνεια, την κατάργηση (στην πράξη) των ανεξάρτητων αρχών, την προσπάθεια ελέγχου της Δικαιοσύνης κλπ. Βασικό τους κίνητρο, άγχος και επιδίωξη είναι "να φύγουνε αυτοί, να έρθουμε εμείς να πιάσουμε τα πόστα".\n"Δημοκράτες πολίτες" my ass.\nΠαρ Μαρ 28, 12:58:00 π.μ.\nΜία χαρά καλύπτεις τα κριτήρια, έλα!\nΦέρε και την φωτοτυπία, να την κάνουμε πανό.\nΚοίτα, αν θέλουμε να μην κρυβόμαστε πίσω από το δάχτυλό μας και να κάνουμε επικίνδυνες γενικεύσεις, θα δούμε ότι υπάρχουν τόσα κίνητρα όσα άτομα θα εμφανιστούν. Άλλα πιο ευγενή, άλλα πιο χαμηλά, άλλα δικαιολογημένα, άλλα αδικαιολόγητα. Και όλες οι ενδιάμεσες διαβαθμίσεις και όλοι οι πιθανοί συνδυασμοί. Πολίτες είμαστε, ούτε θεοί, ούτε διάβολοι.\nΈτσι συμβαίνει σε κάθε τί μαζικό. Εκεί είναι που έχει σημασία ο αρχηγός, αυτός που θα οδηγήσει την συγκεντρωμένη ενέργεια προς μία ή προς μία άλλη κατεύθυνση. Στην περίπτωση του ΓΑΠ, θεωρώ ότι αν του δοθεί η ευκαιρία θα μετατρέψει όλη αυτή την ενέργεια σε κάτι θετικό και δημιουργικό.\nΠαρ Μαρ 28, 01:11:00 π.μ.\n"Πολίτες είμαστε, ούτε θεοί, ούτε διάβολοι."\nεπ, μην απλουστεύουμε. Δημοκράτες πολίτες. Δεν είναι το ίδιο...\nΠαρ Μαρ 28, 01:21:00 π.μ.\n1.Συνήθως γράφω όταν έχω χρόνο, όταν κάτι μου κεντρίσει το ενδιαφέρον και έχω κάτι να πω. Ελπίζω να μην παίρνεις αμυντικά/προσωπικά τα σχόλιά μου και να κρατάς στατιστική αρνητικά/θετικά. Από την άλλη όταν γράφεις δημόσια για θέματα πολιτικού ενδιαφέροντος, που αφορούν όλους, φέροντας ένα λόγο συμβατό με ένα πολιτικό χώρο έστω στη σημερινή του μορφή, που έχει καθορίσει όσο κανένας άλλος, τη σημερινή θέση της χώρας και της κοινωνίας, μου φαίνεται παράξενο να εκπλήσσεσαι όταν εισπράτεις κριτική κατευθυνόμενη στο χώρο (όχι απαραίτητα στο πρόσωπό σου αλλά στα επιχειρήματά σου).\nΔε νομίζω να υπάρχει θέμα χάσματος γενεών. Απλά προσωπικά, συνδέω τις λέξεις με τις πράξεις και όταν το πρόσωπο ή ο πολιτικός χώρος που εμπιστεύτηκα για το μέλλον μου με δουλεύει επανειλημμένως τότε δεν μπορώ να τον πάρω σοβαρά μετά από ένα σημείο όταν τις ξαναλέει. Ίσως να έχω πρόβλημα τι να κάνω. Αν-αξιοπιστία λέγεται.\n2.Φυσικά να συζητήσουμε επί της ουσίας. Δεν ήταν και τόσο προφανές ότι αυτό επιζητούσες με αυτό το ποστ, οπότε περιορίστηκα στο σχολιασμό του "δημοκράτες πολίτες".\nΦυσικά και δεν είμαι ευχαριστημένος με την πορεία της σημερινής κυβέρνησης. Μονολεκτική απάντηση στο ερώτημα για τα προβλήματα που θέτεις δεν έχω. Παρ΄όλα αυτά θεωρώ ότι 1η προτεραιότητα για μένα για να μπουν τα θεμέλια για ουσιαστική βελτίωση του κοινωνικού ιστού θα πρέπει να είναι η ουσιαστική βελτίωση απονομής δικαιοσύνης και εφαρμογής των υπαρχόντων νόμων σε όλα τα επίπεδα αρχίζοντας από ψηλά.\nΚαι για να σε προλάβω.. Δε νομίζω ότι αυτό μπορεί να το κάνει το ΠΑΣΟΚ.. Δεν το έκανε τα τελευταία 20 χρόνια πάνω κάτω μετά από 5 επανεκλογές αν δεν κάνω λάθος. (Βλέπε σχόλια περί αναξιοπιστίας παραπάνω..)\nΠαρ Μαρ 28, 01:57:00 π.μ.\n1. ίσως να μην ήταν προφανές, το πρώτο μέρος του σχολίου μου είχε εν μέρη χιουμοριστικό χαρακτήρα.\n2. ΟΚ. Εγώ είμαι μαζί σου στις προτεραιότητες και ίσως και να θεωρείς ότι τα κίνητρά μου είναι ειληκρινή.\nΔιαφωνούμε στο ποιος θα ασχοληθεί με αυτές και εγώ προσπαθώ να σε πείσω ότι το σημερινό ΠΑΣΟΚ και ο ΓΑΠ θα το κάνουν. Έχω κάθε καλή διάθεση να ακούσω την δικιά σου αντιπρόταση.\nΠαρ Μαρ 28, 02:08:00 π.μ.\nως προς το δημοκράτες πολίτες, εντάξει το κάθε κόμμα έχει τη ρητορική του. Το κακό με το ΠΑΣΟΚ είναι ότι ενώ πήρε το καράβι και το έστριψε δεξιά συνεχίζει να έχει τη ρητορική που είχε πριν τη στροφή.\nως προς την ημίγυμνη φωτό, όντως η ΝΔ έκανε φάουλ αλλά υπάρχει όντως ανταγωνισμός ΠΑΣΟΚ και ΣΥΡΙΖΑ για την αντιπολίτευση. Το ερώτημα βέβαια είναι από πότε έγινε κακό να κάνουν δύο κόμματα αντιπολίτευση ταυτόχρονα. Ίσως μπορεί να μας το απαντήσει ο Πάκης Παυλόπουλος.\nΜιααααα φωτογραφίαααα σουυυυυ\nήηηηηηρθε και σε μέ ε ναα\nΠαρ Μαρ 28, 10:01:00 π.μ.\nΗ δική μου πρόταση είναι τελείως νέα πρόσωπα με διαφορετικά βιογραφικά. Δε θέλω άτομα που στο βιογραφικό τους απαριθμούν τις κομματικές νεολαίες που ήταν μέλη, τις καταλήψεις και τους αγώνες κατά της χούντας που κάναν τα ξαδέρφια τους και το όραμά τους για το πώς θα πατάξουν την παγκόσμια φτώχεια.\nΘέλω άτομα με γνώση της αγοράς, της παγκόσμιας συγκυρίας και τη θέση της σημερινής Ελλάδας σε αυτή. Άτομα τεχνοκράτες με στόχο το μικρότερο κράτος από το δεινόσαυρο που έχουν στήσει οι οικογενειοκρατίες Καραμανλή, Παπανδρέου.\nΠεριληπτικά όλ'αυτά. Είμαι διατεθειμένος να δώσω ευκαιρία σε κινήσεις όπως η ΦιΣ. Όχι δεν είμαι "κολλητός" του κ. Ντόβα :)\nΦυσικά θα αστειεύεσαι αν νομίζεις ότι μπορείς να πείσεις κανένα ότι ο σημερινός ΓΑΠ και το σημερινό ΠΑΣΟΚ είναι σε θέση έστω και σε θεωρητικό επίπεδο να προσφέρουν οτιδήποτε ουσιαστικό. Άτομα και "διαχειριστές" σαν και αυτούς θα τους είχα απολύσει κλοτσηδόν από τη δουλειά μου. Μου είναι δύσκολο να πεισθώ ότι θα τους έδινα μια 6η ευκαιρία να καθορίσουν τη ζωή μου.\nΣάβ Μαρ 29, 06:53:00 μ.μ.\nΕγώ μπορείς να πεις ότι είμαι "κολλητός" του κ. Ντόβα, που είναι πολύ καλός φίλος. (Ελπίζω να μην του κάνω κακό στην εικόνα του αυτή την στιγμή!)\nΔεν αστειεύομαι. Θεωρώ ότι μπορούν. Αν καταφέρνω να πείσω, είναι άλλο θέμα.\nΣάβ Μαρ 29, 09:54:00 μ.μ.


Τα έργα στη Σαλαμίνα επιθεώρησε ο Π. Χατζηπέρος | Εφημερίδα Κοινωνική | Νέα Πειραιάς\nΤα έργα στη Σαλαμίνα επιθεώρησε ο Π. Χατζηπέρος\nΈργα της ΕΥΔΑΠ στη Σαλαμίνα (Λεωφόρο Φανερωμένης) επιθεώρησε ο Αντιπεριφερειάρχης Νήσων κ. Παναγιώτης Χατζηπέρος. Αφορμή η επανέναρξη των σχετικών έργων. Ο Αντιπεριφερειάρχης διαπίστωσε ότι οι κυκλοφοριακές ρυθμίσεις δεν είναι επαρκείς από πλευράς σήμανσης, και έδωσε οδηγίες για την βελτίωση τους, προκειμένου να αποφευχθεί η ταλαιπωρία των κατοίκων και των καταστηματαρχών στον πιο εμπορικό δρόμο της Σαλαμίνας. Ο Αντιπεριφερειάρχης έθεσε και το ζήτημα των βλαβών του δικτύου ύδρευσης που δημιουργεί τεράστια προβλήματα απωλειών νερού με αποτέλεσμα να υπόκειται επιπλέον οικονομική αιμορραγία ο υπερχρεωμένος Δήμος Σαλαμίνας. Η Περιφερειακή Αρχή έχει δεσμευτεί να συνδράμει το Δήμο οικονομικά και τεχνικά. Ήδη έχει συνταχθεί σχετική εισήγηση η οποία θα παρουσιαστεί στο προσεχές Περιφερειακό Συμβούλιο σχετικά με την εν μέρει αποκατάσταση βλαβών στο δίκτυο ύδρευσης της Σαλαμίνας στο τμήμα Σατερλί – Κανάκια. Ο Αντιπεριφερειάρχης, συνοδευόμενος από τον εντεταλμένο Περιφερειακό Σύμβουλο για τον αθλητισμό κ. Σπυρίδωνα Πάντζα επιθεώρησε τις αθλητικές εγκαταστάσεις της Σαλαμίνας, όπου διαπιστώθηκαν σοβαρά προβλήματα και ελλείψεις. Έγινε καταγραφή των απαιτούμενων παρεμβάσεων προκειμένου οι αθλητικές εγκαταστάσεις να καταστούν εκ νέου ασφαλείς και λειτουργικές για την αθλούμενη νεολαία. Σε σύσκεψη στο Δημαρχείο, με τη συμμετοχή της Δημάρχου, των Αντιδημάρχων, των τεχνικών υπηρεσιών και υπηρεσιακών παραγόντων, ελήφθησαν αποφάσεις για φλέγοντα ζητήματα του νησιού. Ο Αντιπεριφερειάρχης δεσμεύτηκε να μεριμνήσει για τον δανεισμό ενός απορριμματοφόρου οχήματος από το Δήμο Αθηναίων προς το Δήμο Σαλαμίνας. Συνέστησε επίσης να γίνεται έγκαιρη ενημέρωση των κατοίκων για την βελτίωση της καθημερινότητάς τους όσον αφορά στα έργα, στις κυκλοφοριακές ρυθμίσεις, στην λειτουργία των παιδικών σταθμών κλπ.\nΑΝΤΙΠΕΡΙΦΕΡΕΙΑ ΝΗΣΩΝΕΡΓΑΕΥΔΑΠΠΑΝΑΓΙΩΤΗΣ ΧΑΤΖΗΠΕΡΟΣΣΑΛΑΜΙΝΑ


Δημοσιεύτηκε στο Οδηγοί καν’ το μόνος σου, Τάσεις Ομορφιάς, Φροντίδα δέρματος Από Stylist\nΓνωρίζουμε ότι οι μάσκες προσώπου με λευκό πηλό κάνουν θαύματα για την επιδερμίδα του προσώπου μας. Το ίδιο ισχύει και για την εταιρεία BingoSpa και για αυτό έχουν ετοιμάσει μία μάσκα για καθαρισμό προσώπου, την οποία πουλούν με την ονομασία Dead Sea Mud Face Mask με Καολίνη και Ψευδάργυρο.\nΕίναι περιττό να αναφέρουμε ότι είναι πάρα πολύ δύσκολο να φροντίσουμε την λιπαρή επιδερμίδα. Τείνει να παράγει μεγάλες ποσότητες σμήγματος, εξαιτίας του οποίου, αυτού του είδους το δέρμα γυαλίζει συνέχεια και είναι καλυμμένο από ακμή και μαύρα στίγματα. Καθώς μιλάμε για μαύρα στίγματα, το μέρος που δημιουργούνται, οι πόροι του δέρματος, επεκτείνονται και φράζουν όταν κάποιος έχει λιπαρή επιδερμίδα. Επιπλέον, το περισσότερο σμήγμα παράγεται στην ονομαζόμενη Ζώνη-Τ (μέτωπο, μύτη και πηγούνι.) Αυτά είναι τα μέρη του προσώπου όπου τα βακτήρια που είναι υπεύθυνα για την ακμή και την σμηγματόρροια πολλαπλασιάζονται συνεχώς. Μία από τις ουσίες που χρησιμοποιούνται για την καταπολέμηση της ακμής είναι ο πηλός επειδή έχει απορροφητικές, καθαριστικές και συστολικές ιδιότητες.\nΟ λευκός πηλός είναι ένα από τα υλικά που χρησιμοποιούνται στην μάσκα BingoSpa. Γιατί συγκεκριμένα ο λευκός πηλός; Έχει αναζωογονητικές, απολυμαντικές, καθαριστικές ιδιότητες και συστέλλει τους πόρους. Αυτό που έχει την μεγαλύτερη σημασία είναι ότι η λευκός πηλός ρυθμίζει την παραγωγή σμήγματος. Επιπλέον, αυτή τη ουσία καταπραΰνει και ανακουφίζει από ερεθισμούς και οιδήματα του χορίου. Εκτός από τον λευκό πηλό, αυτή η μάσκα προσώπου από την BingoSpa εμπεριέχει οξείδιο ψευδαργύρου, ένα πολύ σημαντικό κομμάτι στην καταπολέμηση της ακμής. Ένα ακόμα βασικό συστατικό της είναι η λάσπη από την Νεκρά Θάλασσα, η οποία έχει μεγάλη συνεισφορά στην ιατρική θεραπεία κατά της ακμής. Το λάδι μενθόλης επίσης παίζει έναν σημαντικό ρόλο στην μάσκα Dead Sea Mud Face Mask με Καολίνη και Ψευδάργυρο, καθώς αναζωογονεί το δέρμα και κάνει την επιδερμίδα πιο απαλή.\nΗ υφή της μάσκας προσώπου από την BingoSpa είναι σχετικά πυκνή και για αυτό το καλλυντικό δεν τρέχει στο πρόσωπο, δεν αφήνει λεκέδες στα ρούχα μας και στεγνώνει γρήγορα. Συνιστάται να εφαρμόζετε μία λεπτή στρώση στο πρόσωπο και να την κρατάτε για περίπου ένα τέταρτο. Μετά, η μάσκα πρέπει να ξεβγάζεται με ζεστό νερό. Να θυμάστε ότι η πρώτη εφαρμογή μπορεί να επιφέρει φαγούρα.\nΗ μάσκα Dead Sea Mud Face Mask με Καολίνη και Ψευδάργυρο από την BingoSpa είναι συσκευασμένη σε ένα μικρό, λευκό δοχείο. Η χωρητικότητα είναι 150 γραμμάρια.


Πώς να στοχεύσεις σωστά το βιογραφικό σου! - Topcvmakers Blog\n2 October 2014 by Topcvmakers | Βιογραφικό - CVin\nΠώς να στοχεύσεις σωστά το βιογραφικό σου!\nΤο βιογραφικό σου θα πρέπει να περιέχει σχετικές πληροφορίες, αν θέλεις να προσληφθείς. Αν αγνοήσεις αυτή τη συμβουλή, απλά θα συνεχίσεις να χάνεις το χρόνο σου στέλνοντας άσκοπα χιλιάδες βιογραφικά που καταλήγουν όλα στο ίδιο μέρος, στον κουβά!\nΤο συχνότερο λάθος που κάνουν όλοι ανεξαιρέτως οι υποψήφιοι είναι ότι απλά στέλνουν το ίδιο βιογραφικό μέσω email σε όλους τους εργοδότες, δίχως να νοιάζονται πραγματικά αν οι δεξιότητες, οι προηγούμενες εμπειρίες και η ειδίκευση τους ανταποκρίνονται στις απαιτήσεις της θέσης εργασίας στην οποία κάνουν αίτηση. Αυτός είναι ο κύριος λόγος που οι περισσότεροι υποψήφιοι αποτυγχάνουν «με το καλημέρα» και εκνευρίζονται στην προσπάθεια τους να βρουν μια δουλειά.\nΑν το βιογραφικό σου δεν δείχνει ξεκάθαρα πως οι δεξιότητες, οι εμπειρίες και τα επιτεύγματα σου είναι σχετικά με τις ανάγκες της θέσης, δεν υπάρχει καμία απολύτως περίπτωση να πάρεις τη θέση εργασίας. Πρέπει να δείξεις σχετικός. Δεν χρειάζεται λοιπόν να “spam-άρεις” τους Υπεύθυνους Προσλήψεων με βιογραφικά που είναι άσχετα με τη θέση εργασίας που σου προσφέρουν!\nΔες επίσης: Πώς να παρουσιάσετε τις δεξιότητες σας στο βιογραφικό σας\nΤο καλύτερο βιογραφικό είναι αυτό που δίνει συγκεκριμένες απαντήσεις στον υπεύθυνο προσλήψεων σχετικά με τις δεξιότητες του υποψηφίου και τις εμπειρίες του, που ιδανικά θα πρέπει να ενισχύουν την εικόνα του για τη συγκεκριμένη θέση. Το λιγότερο που θα κερδίσει είναι λίγο παραπάνω χρόνο από τους συν-υποψηφίους του που δεν κάθισαν να στοχεύσουν κατάλληλα το βιογραφικό τους για τη συγκεκριμένη θέση.\nΕδώ θα βρεις 10 συμβουλές που θα σε βοηθήσουν να κάνεις το βιογραφικό σου να ξεχωρίσει:\nΔούλεψε σκληρά για να χτίσεις και να διατηρήσεις το δίκτυο γνωριμιών σου! Συσχετίσου με επιχειρηματικό κόσμο στον κλάδο που θέλεις να εργαστείς (online και off-line). Το βιογραφικό σου θα ταξιδέψει πιο γρήγορα αν γνωρίζεις τα κατάλληλα άτομα, στις κατάλληλες θέσεις πριν κάνεις την αίτηση σου.\nΚάνε αίτηση σε θέσεις εργασίας οι οποίες είναι απόλυτα σχετικές με την ειδικότητα σου, το ποιος είσαι και τι ξέρεις να κάνεις, καθώς και συμβατές με τις δεξιότητες σου και το πλάνο καριέρας σου. Αν δείξεις πως μπορείς να λύσεις τα προβλήματα και να αυξήσεις την παραγωγικότητα τους, είναι σίγουρο πως θα σε καλέσουν για συνέντευξη.\nΔείξε την σχετικότητα στο βιογραφικό σου. Κάθε προηγούμενη εργασιακή εμπειρία σου θα πρέπει να δείχνει τις δεξιότητες και τις γνώσεις που απέκτησες για την επόμενη θέση που θέλεις να κερδίσεις.\nΑφαίρεσε τις περιττές λεπτομέρειες, όσο αναφορά τα επιτεύγματα και τις θέσεις εργασίας, οι οποίες είναι άσχετες με τη θέση στην οποία κάνεις αίτηση.\nΠρόσθεσε μόνο τη σχετική Ακαδημαϊκή Εκπαίδευση. Αν δεν έχεις πτυχίο Πανεπιστημίου/Κολεγίου/ΤΕΙ, βάλε το πτυχίο λυκείου, αλλά τίποτα πιο πριν.\nΤο βιογραφικό σου θα πρέπει να είναι γεμάτο με θετικές λέξεις και ιστορίες, καθώς και επιτυχίες και επιτεύγματα από την καριέρα σου.\nΒάλε έναν τίτλο στο βιογραφικό σου που να δείχνει επαγγελματισμό όπως «Γιώργος Παπαδόπουλος – Βιογραφικό 2014» και όχι «Βιογραφικό.doc».\nΣυμπλήρωσε σχετικές πιστοποιήσεις, βραβεία ή επαίνους. Άσε τα υπόλοιπα έξω από το βιογραφικό σου.\nΑν μια προηγούμενη θέση εργασίας σου δεν ταιριάζει με αυτή που κάνεις την αίτηση, προσπάθησε να γράψεις λιγότερα πράγματα για αυτή για να εξοικονομήσεις πολύτιμο χώρο και να δώσεις έμφαση στις τελευταίες εργασίες που είναι πιο σχετικές.\nΤέλος, ξανακοίταξε το βιογραφικό σου και την περιγραφή της θέσης εργασίας. Αν ταιριάζουν, στείλε το βιογραφικό μαζί με μια στοχευμένη συνοδευτική επιστολή. Καλή Επιτυχία!\nΑν ακολουθήσεις προσεκτικά αυτές τις συμβουλές, ενισχύεις σημαντικά το βιογραφικό σου έναντι των άλλων υποψηφίων. Ρώτα ξανά τον εαυτό σου τις ακόλουθες ερωτήσεις πριν στείλεις το επόμενο βιογραφικό: «Είναι οι δεξιότητες μου, η ειδικότητα μου και οι εμπειρίες μου συμβατές με τη θέση εργασίας? Φαίνεται αυτό στο βιογραφικό μου?»\nΑν η απάντηση είναι ναι, είσαι σε καλό δρόμο.\nΑν δεν είσαι σίγουρος, συμβουλεύσου τους ειδικούς…\n10 τρόποι δικτύωσης για να βρεις δουλειά →\n← Top 4 συμβουλές για πιο επιτυχημένη αναζήτηση εργασίας


Σάλος στο Power of Love: Ποιον παίκτη κατηγορούν ως ναζιστή για τα τατουάζ του; – Makeleio.gr\nHomeMEDIAΣάλος στο Power of Love: Ποιον παίκτη κατηγορούν ως ναζιστή για τα τατουάζ του;\nΣάλος στο Power of Love: Ποιον παίκτη κατηγορούν ως ναζιστή για τα τατουάζ του;\nΠανζουρλισμό έχουν προκαλέσει στο διαδίκτυο τα τατουάζ του παίκτη του Power of Love, του ΣΚΑΪ, Παύλου Παπαδόπουλου. Χρήστες καταγγέλλουν ότι πρόκειται για αναφορές στην Χρυσή Αυγή και στον νεοναζισμό.\nΕξοργισμένοι οι χρήστες του διαδικτύου\nΠανικός έχει προκληθεί στο διαδίκτυο από τα τατουάζ που έχει στο κορμί ο Παύλος Παπαδόπουλος. Χρήστες στο Twitter τα θεωρούν φασιστικά και έχουν εξοργιστεί και με τον ΣΚΑΪ, καθώς τον θεωρούν υπεύθυνο για την εικόνα που βγάζουν προς τα έξω οι παίκτες του ριάλιτι.\nΟ Παύλος Παπαδόπουλος έχει τον μαίανδρο τατουάζ, που έχει γίνει λατρεία στη Χρυσή Αυγή, αλλά και ένα «πουλί» που για αυτούς τους χρήστες παραπέμπει στον δικτάτορα, Γιώργο Παπαδόπουλο.\nΑπό την άλλη πλευρά, οι υποστηρικτές του θεωρούν ότι ο μαίανδρος δεν αφορά στη Χρυσή Αυγή και ότι το «πουλί» είναι αναφορά στον Πόντο.\nΔιαβάστε ακόμα: GNTM: Εξοργισμένη η παραγωγή με τη Μέγκι: Ο απαράβατος όρος που αγνόησε και κινδυνεύει με κυρώσεις\nΗ κόντρα στο διαδίκτυο έχει αρχίσει να φουντώνει και απομένει ο ίδιος να ξεκαθαρίσει αν κινείται στον χώρο της Χρυσής Αυγής, όπως καταγγέλλουν χρήστες των social media.\nΤι απάντησε ο Παύλος Παπαδόπουλος\nΟ παίκτης του ριάλιτι του ΣΚΑΪ με ανάρτησή του στο Instragram απαντά για τα τατουάζ αλλά όχι για τη Χρυσή Αυγή.\n«Επειδή ακούγονται διάφορες κουταμάρες ο αετός συμβολίζει το σήμα των Ποντίων μέσα στην παλιά Ελληνική σημαία και ο Μαίανδρος προέρχεται από την αρχαία ελληνική μυθολογία και έχει να κάνει με τον Ηρακλή!»\nΡεσιτάλ αριστερής και βρώμικης προπαγάνδας από τον Γεωργούλη στις Βρυξέλλες! Ούτε 1...\n12|01|2019 στις 19:00\nEκτος απο υποβαθμισμενη εκπομπη ειναι ,ως αναμενεται και ανιστορητη δεδομενου οτι ο εικονιζομενος Αετος στο μπρατσο του ειναι των Κομνηνων της Αυτοκρατοριας της Τραπεζουντος και οχι ο Φοινικας της 21ης Απριλιου.Αλλα γυρευουμε »ψιλλους στα αχυρα».\n12|01|2019 στις 17:43\nΠροεκυψε ενας Ανδρας και Ελληνας και πανε να τον φανε !Φταιει ο Ιδιος που συμμετεχει σε μια τετοια υποβαθμισμενη εκπομπη!


Τοποθετήστε μοντέρνες ταπετσαρίες στον τοίχο σας\nΠέμπτη, 31 Αύγουστος 2017 22:05\nΗ ταπετσαρία είναι ο πιο αποτελεσματικός, οικονομικός και γρήγορος τρόπος να δημιουργήσετε ένα συγκεκριμένο στυλ στον χώρο σας, χωρίς να χρειαστεί να ξοδέψετε μία περιουσία για τεχνοτροπία στον τοίχο σας.\nΗ επιλογή της ταπετσαρίας σαν τρόπος διακόσμησης του τοίχου ή ενός επίπλου δημιουργεί μία ψευδαίσθηση, η οποία επηρεάζει τον χώρο σας, ακολουθώντας το ιδιαίτερο στυλ σας.\nΜερικές συμβουλές από Domo Decor θα σας δώσουν την ευκαιρία να απολαμβάνετε την ταπετσαρία που θα επιλέξετε.\nΑφηρημένα σχέδια σημαίνει μοντέρνο στυλ ενώ οτιδήποτε floral σημαίνει παραδοσιακό στυλ\nΤα ψυχρά χρώματα ενδείκνυνται για δωμάτια μικρά, τα οποία θέλετε να φαίνονται μεγαλύτερα\nΤα μεγάλα μοτίβα προσφέρουν την αίσθηση οικειότητας, μία αίσθηση αγκαλιάς που κάνει το χώρο σας να είναι φιλόξενος και cozy. Ενδείκνυνται για μεγάλους χώρους\nΚάθετες ρίγες δίνουν περισσότερο ύψος, ενώ οι πλάγιες προσθέτουν σε πλάτος\nΟι διαγώνιες ρίγες φαίνονται σαν να δημιουργούν την αίσθηση της κίνησης\nΠώς να καθαρίσετε τις ταπετσαρίες τοίχου;\nΗ σκόνη είναι ο χειρότερος εχθρός για τις ταπετσαρίες. Αν δεν εντοπιστεί έγκαιρα και παραμεληθεί μπορεί να γίνει λάσπη και κατά τον καθαρισμό της να φθαρεί. Ένας πρόχειρος τρόπος να καθαρίσετε την ταπετσαρία είναι η ψίχα του ψωμιού! Δοκιμάστε το!\nΓιατί να επιλέξετε ταπετσαρίες;\nΑν δεν θέλετε να βάψετε τον τοίχο σας, να τον στοκάρετε και να τον τρίψετε τότε μπορείτε να τοποθετήσετε πάνω του μία ταπετσαρία για να τον ανανεώσετε με τον πιο μοντέρνο τρόπο.\nΑπό την άλλη η ταπετσαρία είναι μία λύση, για έναν τοίχο, ο οποίος έχει υποστεί κάποια ζημιά και θέλετε να την κρύψετε με έναν σύγχρονο τρόπο.\nΔείτε εκατοντάδες σχέδια μέσα από την μεγάλη συλλογή της Domo Décor. Κλασικά σχέδια με μοτίβα γεμάτα χρώματα και σχέδια, minimal ταπετσαρίες και παιδικές για να ντύσετε το παιδικό δωμάτιο όπως θέλετε, εξάπτοντας τη φαντασία των μικρών.


Δίδυμο στο Βέλγιο! | Goal News Cy\nΑ' ΚΑΤΗΓΟΡΙΑΟΜΟΝΟΙΑΔίδυμο στο Βέλγιο!\nΔίδυμο στο Βέλγιο!\nΣτις Βρυξέλλες για τις γιορτές των Χριστουγέννων και της Πρωτοχρονιάς βρίσκονται οι Ζαΐλσον και Κανού. Οι δύο Βραζιλιάνοι ποδοσφαιριστές της Ομόνοιας εκμεταλλεύτηκαν άδεια που τους παραχωρήθηκε, για να απολαύσουν μερικές στιγμές χαλάρωσης και ξεκούρασης στην πρωτεύουσα του Βελγίου, πριν αρχίσουν και πάλι οι αγωνιστικές τους υποχρεώσεις με την Ομόνοια.


Pleione: φύτευση και φροντίδα στο σπίτι, φωτογραφία.\nΤο Pleione είναι ένα λουλούδι από την οικογένεια ορχιδεών. Είναι το σπίτι της Ινδίας, της Κίνας και της Ταϊβάν, από όπου εξαπλώθηκε σε ολόκληρη την Ασία και την Ευρώπη πριν από αρκετές δεκαετίες. Υπάρχουν διαφορετικές απόψεις σχετικά με το πόσο δύσκολο είναι να φροντίζετε αυτήν την ομορφιά στο σπίτι. Όμως όλοι συμφωνούν ομόφωνα ότι το έργο αποδίδεται πλήρως όταν εμφανιστούν τα πρώτα λουλούδια.\nΤο Pleione είναι ένα φωτεινό, μικρό φυτό ύψους έως 30 εκ. Αναπτύσσεται τόσο σε ανοιχτούς χώρους όσο και σε διαμερίσματα σε εσωτερικούς χώρους. Οι βολβοί είναι μικροί, συνήθως σε σχήμα αχλαδιού. Τα φύλλα είναι πράσινα, γλωσσικά και τα άνθη είναι μεσαίου μεγέθους, άοσμο, διαρκούν περίπου 5 ημέρες, αλλά συμβαίνει ακόμη περισσότερο. Μπορούν να είναι λευκά, κίτρινα, μοβ ή ροζ σε διαφορετικές αποχρώσεις, ανάλογα με το είδος. Το μίσχο είναι μικρότερο από τα φύλλα και μπορεί να παράγει από ένα έως τρία άνθη, και πάλι, αυτό εξαρτάται συχνότερα από το είδος. Το χειμώνα, υπάρχει πάντα μια περίοδος ανάπαυσης, όταν οι βολβοί πρέπει να αφαιρεθούν από το υπόστρωμα και να αποθηκευτούν όλο το χειμώνα σε μια πλαστική σακούλα, αλουμινόχαρτο ή πιάτο.\nΤο φυτό έχει περίπου 150 είδη. Τα πιο συνηθισμένα ή γνωστά μεταξύ τους είναι μόνο πέντε.\nΤο Pleione limprichtii είναι το πιο εύκολο στη φροντίδα και συντήρηση και συνιστάται σε όσους δεν το έχουν μεγαλώσει στο σπίτι. Αυτό το είδος έχει βαθιά μοβ άνθη.\nΤο Pleione hookeriana έχει ροζ πέταλα, ένα λευκό εσωτερικό χείλος με κόκκινες πινελιές και ένα κίτρινο σημείο στη μέση. Αυτό το λουλούδι μπορεί να γίνει η κύρια διακόσμηση του δωματίου, αλλά είναι δύσκολο να το φροντίσετε.\nΤο Pleione chunii παράγει συνήθως δύο μίσχους με δύο άνθη το καθένα.\nΗ Pleione Christianii Painted κυρία είναι το πιο σπάνιο είδος λόγω δυσκολιών αναπαραγωγής. Κατά τη διάρκεια της ανθοφορίας, τα λουλούδια αλλάζουν χρώμα από απαλό σε μωβ.\nΤο Pleione formosana μεγαλώνει φυσικά στα βουνά της Κίνας. Έχει ροζ ή κίτρινο χρώμα λουλουδιών.\nΗ συντήρηση του Playon μπορεί να είναι εύκολη ή δύσκολη ανάλογα με το είδος. Υπάρχουν πολιτισμοί που απαιτούν σεβαστή στάση και οποιαδήποτε, ακόμη και η μικρότερη απόκλιση από τους κανόνες, μπορεί να οδηγήσει στο θάνατο του λουλουδιού, για παράδειγμα, πρόωρο πότισμα, έλλειψη ήλιου ή περίσσεια του. Ταυτόχρονα, υπάρχουν πολιτισμοί που δεν προκαλούν δυσκολίες, και ακόμα κι αν ξεχάσετε να ποτίσετε, να γονιμοποιήσετε, να αναδιατάξετε στη σκιά, θα σας ενθουσιάσουν με όμορφα, υγιή λουλούδια.\nΟι συνθήκες θερμοκρασίας είναι πολύ σημαντικές για το παιχνίδι. Είναι επιθυμητό το δωμάτιο, κατά τη διάρκεια της ανάπτυξης και της ανθοφορίας, να μην υπερβαίνει τους 25 βαθμούς, διαφορετικά θα αρχίσει να στεγνώνει. Το χειμώνα, η θερμοκρασία πρέπει να είναι πολύ χαμηλότερη - από 0 έως +3 βαθμούς, ενώ οι λαμπτήρες δεν συνιστώνται να τοποθετούνται στο ψυγείο ή στο υπόγειο, καθώς χρειάζονται ακόμα φως. Αμέσως μετά τη μεταμόσχευση, είναι απαραίτητο να παρέχεται θερμοκρασία 10 έως 15 μοίρες. Η υγρασία πρέπει να είναι περίπου 50%, και το καλοκαίρι, σε ζεστό καιρό, περίπου 60-70%.\nΓια την αναπαραγωγή χρησιμοποιούνται ψευδοβολβοί, οι οποίοι διαχωρίζονται κατά τη μεταμόσχευση.\nΤο υπόστρωμα πρέπει να είναι όσο το δυνατόν πιο διαπερατό και χαλαρό. Υπάρχουν έτοιμα μείγματα για αυτόν τον τύπο φυτών, αλλά αν θέλετε, μπορείτε να φτιάξετε το υπόστρωμα μόνοι σας. Είναι απαραίτητο να ληφθούν 3 μέρη σφάγνου, 2 μέρη λεπτού φλοιού και 1 μέρος περλίτη. Μια άλλη επιλογή είναι 2 μέρη φλοιού και 1 μέρος βρύα. Το τελευταίο είναι πιο ευνοϊκό για τα υβρίδια. Πριν ρίξετε το υπόστρωμα στο δοχείο, πρέπει να βάλετε εκεί ένα παχύ στρώμα αποστράγγισης.\nΤο δοχείο μπορεί να επιλεγεί μικρό και όχι πολύ βαθύ, καθώς το φυτό δεν διαθέτει επεκτεινόμενο ριζικό σύστημα. Συνιστάται να αγοράζετε πήλινες γλάστρες, σε αυτά το playon θα αισθάνεται καλύτερα από το πλαστικό. Είναι σημαντικό να υπάρχει μια μεγάλη οπή αποστράγγισης στο κάτω μέρος του δοχείου.\nΤο δοχείο πρέπει να είναι γεμάτο τρία τέταρτα και μετά τοποθετήστε το λαμπτήρα σε αυτό το μαξιλάρι και καλύψτε με το υπόστρωμα έτσι ώστε να καλύπτεται μόνο το κάτω τρίτο του λαμπτήρα. Μετά τη φύτευση, το δοχείο πρέπει να τοποθετηθεί σε δροσερό μέρος, ενώ δεν βρίσκεται σε σκοτάδι, αλλά σε φωτεινό δωμάτιο. Στην αρχή, το φυτό ψεκάζεται μόνο. Το πρώτο πότισμα γίνεται όταν το μπουμπούκι αρχίζει να μεγαλώνει. Το πότισμα νωρίτερα μπορεί να προκαλέσει τη σήψη της ρίζας.\nΤο φυτό μεταμοσχεύεται μία φορά το χρόνο - την άνοιξη, μετά το τέλος της αδρανοποιημένης περιόδου. Στις αρχές της άνοιξης, πρέπει να ελέγξετε τους βολβούς, εάν έχουν εμφανιστεί νέες ρίζες στη βάση του βλαστού, τότε μπορείτε να ξεκινήσετε τη μεταφύτευση. Οι βολβοί αφαιρούνται από το δοχείο, καθαρίζονται από το παλιό υπόστρωμα, μερικές φορές κόβονται μεγάλες ρίζες. Ωστόσο, είναι επιθυμητό οι ρίζες να είναι περίπου 2 cm, τότε θα ριζώσουν καλύτερα σε ένα νέο υπόστρωμα.\nΗ Pleione ζει για δύο χρόνια, στη συνέχεια εμφανίζονται νέοι ψευδοβόλοι, και ο παλιός λαμπτήρας συρρικνώνεται και πεθαίνει. Προς το παρόν, είναι απαραίτητο να διαχωριστούν οι νεαροί ψευδοβόλοι και να τα φυτέψετε ένα προς ένα σε μια κατσαρόλα, εάν είναι μεγάλα και πολλά, αν είναι μικρά, και απορρίψτε το παλιό. Την άνοιξη ή το φθινόπωρο, οι νέοι θα ανθίσουν και μετά από δύο χρόνια η διαδικασία επαναλαμβάνεται ξανά.\nΑπαιτείται άφθονο πότισμα μετά την άνθιση του playone την άνοιξη. Αυτή τη στιγμή, τα φύλλα αρχίζουν να αναπτύσσονται ενεργά. Σε ζεστές περιόδους, απαιτείται καθημερινό πότισμα με μαλακό νερό. Την άνοιξη και το καλοκαίρι, τα φύλλα πρέπει να ψεκάζονται τακτικά. Κατά την ανάπτυξη και την ανάπτυξη, απαιτείται τακτική σίτιση, μία φορά την εβδομάδα. Το λίπασμα διαλύεται σε νερό έτσι ώστε να είναι λιγότερο συμπυκνωμένο. Είναι καλύτερα να επιλέξετε εξειδικευμένα λιπάσματα NPK για ορχιδέες για αυτούς τους σκοπούς. Η επίστρωση σταματά σταματά κατά την περίοδο κιτρίνισμα των φύλλων - Αύγουστος-Σεπτέμβριος. Και αφού πέσουν, το πότισμα του φυτού σταματά επίσης.\nΣτην αρχική περίοδο ανάπτυξης, αμέσως μετά τη μεταφύτευση, όταν εμφανίζονται τα πρώτα φύλλα και άνθη, είναι σημαντικό να αποφύγετε το άμεσο ηλιακό φως. Κατά την περίοδο της μεγαλύτερης ανάπτυξης και της ανθοφορίας, το playone χρειάζεται υποτονικό ή διασκορπισμένο ηλιακό φως. Ωστόσο, το μεσημέρι, όταν ο ήλιος είναι πιο ενεργός, είναι καλύτερο να αφαιρέσετε το φυτό από το περβάζι, ώστε να μην καίγονται λουλούδια και φύλλα.\nΤο Playone είναι σπάνια άρρωστο. Τα συνηθισμένα προβλήματα περιλαμβάνουν μεγάλα σφάλματα, ακάρεα, σαλιγκάρια ή ελέφαντες σταφυλιών. Στο πρώτο σημάδι της ασθένειας, είναι απαραίτητο να αντιμετωπιστεί το φυτό με ένα κατάλληλο εντομοκτόνο ή μυκητοκτόνο.


The Marker San Francisco από 203€. Ξενοδοχεία σε Σαν Φρανσίσκο - KAYAK\n501 Geary Street, Σαν Φρανσίσκο, CA 94102, Ηνωμένες Πολιτείες\n28 ακόμη προσφορές από 158€\nΣχετικά με την τοποθεσία The Marker San Francisco\nΑυτό το κατάλυμα (The Marker San Francisco, Σαν Φρανσίσκο) βρίσκεται στην καρδιά της πόλης, 15 λεπτά με τα πόδια από: Warfield Theater (Συναυλιακός χώρος) και Χώρος Μουσικής The Regency Ballroom. Στις σημαντικές παροχές περιλαμβάνονται ένα επιχειρηματικό κέντρο, υπηρεσίες στεγνοκαθαριστηρίου/πλυντηρίων και ρεσεψιόν όλο το 24ωρο. Θέλετε να οργανώσετε μια εκδήλωση σε αυτήν την πόλη (Σαν Φρανσίσκο); Αυτό το ξενοδοχείο διαθέτει χώρο που είναι 1115 τετραγωνικά μέτρα και περιλαμβάνει συνεδριακούς χώρους. Στους χώρους μας θα βρείτε στάθμευση χωρίς παρκαδόρο (με χρέωση).\nΦωτογραφίες από το The Marker San Francisco\nΔιαθέσιμα δωμάτια στο The Marker San Francisco\nKing Rooms(243€ - 300€)\nDeluxe Rooms(158€ - 597€)\nDouble Rooms(163€ - 306€)\nΠαροχές στο The Marker San Francisco\nΚριτικές για το The Marker San Francisco\nΠλεονεκτήματα:Αυτό το ξενοδοχείο βρίσκεται σε καλή τοποθεσία -- είναι εύκολο να περπατήσετε στην πλατεία Union Square και την Chinatown, να περπατήσετε στην προκυμαία/embarcadero, και ένα γρήγορο ταξίδι στην Αποστολή, το Golden Gate Park, κλπ. Το προσωπικό δεν θα μπορούσε να είναι πιο ευχάριστο και εξυπηρετικό. Ο χώρος του λόμπι είναι ένας ωραίος χώρος για lounge, και τα δωμάτια είναι άνετα.\nΜειονεκτήματα:Θα ήταν πραγματικά χρήσιμο να έχετε καφετιέρα στο δωμάτιο ή στην υπηρεσία δωματίου -- υπάρχει καφές στο λόμπι, αλλά αν ταξιδεύετε με παιδιά ή έχετε νωρίς το πρωί, είναι χρήσιμο να το έχετε στο δωμάτιο σας. Δεν φρόντισα για το γεγονός ότι τα μπουκάλια νερού στο δωμάτιο είχαν ετικέτες με τιμές. Θα ήταν επίσης ωραίο να εναλλάσσεται η οινοποίηση των κρασιών.\nThe Marker San Francisco: Συχνές ερωτήσεις\nΠού βρίσκεται το The Marker San Francisco;\nΤο The Marker San Francisco βρίσκεται στη διεύθυνση 501 Geary Street, περιοχή Tenderloin, 0,4 χλμ. από το κέντρο της πόλης Σαν Φρανσίσκο. Το κοντινότερο αξιοθέατο στο The Marker San Francisco είναι: Grace Cathedral.\nΠότε είναι το check-in και το check-out στο The Marker San Francisco;\nΣτο The Marker San Francisco, το check-in γίνεται στις 15:00 και το check-out στις 12:00.\nΠόσο απέχει το The Marker San Francisco από το αεροδρόμιο;\nΤο The Marker San Francisco απέχει 18,6 χλμ. από το Σαν Φρανσίσκο San Francisco. Το The Marker San Francisco απέχει 18,9 χλμ. από το Ώκλαντ Oakland.\nΜπορώ να φέρω το κατοικίδιό μου στο The Marker San Francisco;\nΝαι, το The Marker San Francisco δέχεται κατοικίδια.\n4% φθηνότεροThe Clift Royal Sonesta Hotel8.3 Εξαιρετικό (677 κριτικές)0,05 χλμΓυμναστήριο, Εστιατόριο, Μπαρ/Σαλόνι+195€\n9% φθηνότεροWarwick San Francisco7.6 Καλό (1.463 κριτικές)0,05 χλμΕστιατόριο, Μπαρ/Σαλόνι, Υπηρεσία δωματίου+184€\nHotel Adagio Autograph Collection8 Εξαιρετικό (373 κριτικές)0,06 χλμΓυμναστήριο, Εστιατόριο, Μπαρ/Σαλόνι+208€\n43% φθηνότεροTouchstone Hotel - City Center7.6 Καλό (1.357 κριτικές)0,07 χλμΕστιατόριο, Δωρεάν Wi-Fi, Wi-Fi σε όλους τους χώρους+115€\n62% φθηνότεροLuz Hotel7.3 Καλό (107 κριτικές)0,31 χλμΜόνο για ενήλικες, Δωρεάν Wi-Fi, Wi-Fi σε όλους τους χώρους+77€\n62% φθηνότεροAldrich Hotel3.5 Μέτριο (10 κριτικές)0,18 χλμWi-Fi, Τηλεόραση επίπεδης οθόνης, Δωρεάν είδη προσωπικής περιποίησης+77€\n55% φθηνότεροAdmiral Hotel6.4 Καλό (140 κριτικές)0,3 χλμΥπηρεσία δωματίου, Δωρεάν Wi-Fi, Τσαγιέρα/καφετιέρα+92€\n51% φθηνότεροUnion Square Plaza Hotel7.2 Καλό (1.203 κριτικές)0,12 χλμWi-Fi, Δωρεάν πάρκινγκ, Wi-Fi σε όλους τους χώρους+100€\n5% φθηνότεροInn at Union Square9.1 Εξαιρετικό (365 κριτικές)0,29 χλμΥπηρεσία δωματίου, Δωρεάν Wi-Fi, Καφετιέρα+194€\n11% φθηνότεροClub Donatello9 Εξαιρετικό (726 κριτικές)0,2 χλμΓυμναστήριο, Εστιατόριο, Μπαρ/Σαλόνι+181€\nClub Wyndham Canterbury8.9 Εξαιρετικό (234 κριτικές)0,23 χλμΓυμναστήριο, Δωρεάν Wi-Fi, Τσαγιέρα/καφετιέρα+242€\nΑναζητήστε εκπτώσεις για το The Marker San Francisco στο Σαν Φρανσίσκο με την KAYAK. Αναζητήστε τη φθηνότερη προσφορά ξενοδοχείου για το The Marker San Francisco στο Σαν Φρανσίσκο. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο The Marker San Francisco με την προσφορά που σας ταιριάζει καλύτερα. από 203€/βράδυ (οι πιο πρόσφατες τιμές για το ξενοδοχείο).


«Θέλει να παίξει με Εμπίντ ο Χάρντεν» – Κρήτη ΣΠΟΡ FM 87,6\nΔίχως τέλος τα σενάρια για τον Τζέιμς Χάρντεν παρά το γεγονός πως εξακολουθεί να βρίσκεται σε ισχύ το συμβόλαιό του με τους Νετς και αγωνίζεται κανονικά στην ομάδα. Το ερχόμενο καλοκαίρι αναμένεται να προστεθεί στα ονόματα των free agents, και επειδή δεν μοιάζει ικανοποιημένος από τα όσα βιώνει στο Μπρούκλιν, φαίνεται πολύ δύσκολη η παρουσία του στην ομάδα για τρίτη σεζόν.\nΠρόσφατα δημοσιεύματα, τον ήθελαν να γίνεται ο Νο1 στόχος των Σίξερς χρησιμοποιώντας τον Μπεν Σίμονς σε συμφωνία sign and trade προκειμένου να τον αποκτήσουν. Αργότερα, άλλα στοιχεία ανέφεραν πως ο Χάρντεν είναι δυσαρεστημένος και από την κατάσταση με τον Καϊρί Ίρβινγκ που δεν είναι μόνιμα διαθέσιμος για τους Big Three και θα εξαντλήσει τα ενδεχόμενα αποχώρησής του εξετάζοντας όλες του τις προτάσεις.\nΟ πρώην ΝΒΑer και νυν αναλυτής του ESPN, Κέντρικ Πέρκινς, φέρνει ξανά στο προσκήνιο την περίπτωση της Φιλαδέλφεια και τους Σίξερς. Μιλώντας σε εκπομπή, αποκάλυψε πως το στρατόπεδο του Χάρντεν είχε ήδη επαφή με την ομάδα λέγοντάς τους πως: «Θέλουμε να έρθει να παίξει με τον Εμπίντ του χρόνου».\nTagsBrooklyn NetsPhiladelphia 76ersΝΒΑ\nΟι Σίξερς πήραν άνετα με 105-87 τους Λέικερς


Σκλάβοι ή gentlemen\n7-08-2014 | 10:50πμ\nΣκλάβοι ή gentlemen! Ενοικιάζονται αρσενικά δύο ταχυτήτων στις ΗΠΑ, με την ώρα ή με την ημέρα\nΕχετε βαρεθεί τους γλοιώδεις στρίπερ που τρίβονται πάνω στη νύφη και τις φίλες της στα μπάτσελορ πάρτι, πιστεύοντας ότι έτσι τις κάνουν να αισθάνονται βασίλισσες; Θα προτιμούσατε περισσότερο να νοικιάζατε έναν κομψό άνδρα, ο οποίος θα σέρβιρε το φαγητό σας, θα άπλωνε την μπουγάδα σας, θα έσερνε το καρότσι του μωρού σας και θα δεχόταν να τον διατάξετε να πάρει μερικές κάμψεις μπροστά σας χωρίς το μπλουζάκι του; Εναν όμορφο υπηρέτη, εν ολίγοις; Το ίδιο όνειρο φαίνεται πως είχαν και οι δύο ιδρύτριες του γραφείου «ManServants» στο Σαν Φρανσίσκο, που από τον ερχόμενο Σεπτέμβριο θα παρέχει στις ενδιαφερόμενες τη δυνατότητα ενοικίασης υπηρετών με την ώρα ή την ημέρα!\nΟπως εξήγησαν οι συνιδρύτριες Τζόζεφιν Γουάι Λιν και Νταλάλ Κατζάχ, στόχος τους είναι να αφανίσουν τη βιομηχανία των στρίπερ και να χαρίσουν στις γυναίκες ένα πιο χρήσιμο «αξεσουάρ»: έναν υπηρέτη για όλες τις δουλειές. Οι υπηρέτες του γραφείου «ManServants» περνούν από σκληρή εκπαίδευση προκειμένου να είναι σε θέση να ανταποκριθούν σε κάθε ανάγκη της αφεντικίνας τους.\nΑκολουθώντας τη ρητή εντολή να μη βγάζουν ποτέ το εσώρουχό τους, μαθαίνουν να φέρονται ως τζέντλεμαν και να ικανοποιούν τη «λαίδη» τους, βοηθώντας τη να απολαμβάνει κάθε στιγμή της καθημερινότητάς της.\nΑνάμεσα στις αρμοδιότητές τους είναι να της σερβίρουν το φαγητό και το ποτό της και να την ψυχαγωγούν με μουσικά όργανα όση ώρα εκείνη γευματίζει, να την τραβάνε selfie φωτογραφίες για τον λογαριασμό της στο Instagram, να γυρίζουν τις σελίδες του βιβλίου ή του tablet της όση ώρα εκείνη απολαμβάνει το μπάνιο της, να την προστατεύουν με ομπρέλα από τη βροχή ή τον ήλιο κατά τη διάρκεια της βόλτας της στα μαγαζιά, να τη χαλαρώνουν με ένα μασάζ ή ακόμη και να ελευθερώνουν περιστέρια για να αναγγείλουν την άφιξή της!\nΕπίσης, μπορούν να λειτουργήσουν ως σωματοφύλακες, σοφέρ, μπάτλερ, pool boys (καθαριστές πισίνας), αλλά και ως προσωπικοί βοηθοί στο γραφείο, στο γυμναστήριο και το shopping.\n«Κάθε γυναίκα έχει διαφορετικές φαντασιώσεις» δήλωσε η Γουάι Λιν, τονίζοντας ότι η υπηρεσία «ManServants» μπορεί να προσαρμοστεί ανά περίπτωση, έτσι ώστε να ανταποκριθεί σε όλες.\n«Το όραμά μας είναι να ενθαρρύνουμε τις γυναίκες να θέσουν τους δικούς τους κανόνες. Κανόνες που στη συνέχεια ένας άντρας υπηρέτης θα πρέπει να ασπαστεί»!\nΗ υπηρεσία παρέχεται προς 60 ευρώ την ώρα ή περίπου 220 ευρώ την ημέρα. Οι πελάτισσες μπορούν να επιλέξουν τον υπηρέτη τους με βάση τα χαρακτηριστικά του προσώπου και του σώματός του ή ακόμη και με βάση την προφορά του. Εχουν επίσης το δικαίωμα να επιλέξουν πώς θέλουν να είναι ντυμένος, πώς να συμπεριφέρεται ή ακόμη και σε ποιο όνομα να απαντάει! «Σε κάθε περίπτωση, ένας ManServant κρατάει το μόριό του μέσα στο παντελόνι του και μακριά από το πρόσωπο της αφεντικίνας του. Οι ιππότες δεν έχουν πεθάνει!» είναι το μότο της σχετικής ιστοσελίδας.\nΓοητευτικοί συνοδοί που φλερτάρουν και προπονούν την απαιτητική «ιδιοκτήτρια»\nΤζέντλεμαν που γυμνάζουν τις κυρίες και άντρες για τις δουλειές του σπιτιού (κάτω) προσφέρουν τα γραφεία\nΑΛΗΘΙΝΟΥΣ τζέντλεμαν προσφέρει και η αμερικανική υπηρεσία «Rent a Gent», για τις γυναίκες που αναζητούν έναν γοητευτικό συνοδό, ο οποίος να έχει όμως και κάποιο… επίπεδο. Στην προκειμένη περίπτωση, το «μενού» περιλαμβάνει καθηγητές, μηχανικούς αεροσκαφών, σεφ, αλλά και προσωπικούς γυμναστές, ηθοποιούς, μοντέλα, djs, επαγγελματίες ποδοσφαιριστές και παίκτες πόκερ. Οι πελάτισσες είναι γυναίκες που έχουν ανάγκη να φλερτάρουν, χωρίς όμως να αγχώνονται ανά πάσα στιγμή μήπως τους «ριχτεί» ο συνοδός τους κατά τη διάρκεια του πρώτου ραντεβού ή μήπως έχει πιο… προχωρημένες προσδοκίες κατά τη διάρκεια του δεύτερου.\nΤο γραφείο, το οποίο ήδη προσφέρει τις υπηρεσίες του σε δώδεκα πολιτείες της Αμερικής, δεσμεύει με συμβόλαιο τους υπαλλήλους του να μην κοιμούνται με τις πελάτισσές τους, παρά μόνο να φροντίζουν για την καλοπέρασή τους. Στόχος τους είναι να τις κάνουν να αισθανθούν άνετα, να σπάσουν γρήγορα τον πάγο, να κρατούν διαρκώς ενδιαφέρουσα τη συζήτηση και να τις συναρπάζουν με τις γνώσεις ή τα ταλέντα τους. Η Νεοϋορκέζα συγγραφέας Μέλανι Μπέρλιετ, που δοκίμασε την υπηρεσία νοικιάζοντας τον ηθοποιό και γυμναστή Αντονι, σχολίασε αργότερα στο blog της, το Thought Catalog: «Εντυπωσιάστηκα! Υπήρχε μια διάθεση για φλερτ στον αέρα, όμως τα προκαθορισμένα όρια μας κρατούσαν σε απόσταση ασφαλείας! Αισθανόμουν απελευθερωμένη, γιατί δεν ανησυχούσα αν θα μου στείλει μήνυμα μέσα στις επόμενες ώρες ή αν θα περίμενε να κάνουμε σεξ την επόμενη φορά που θα βρισκόμασταν».\nΗ ενοικίαση του Αντονι και των «συναδέλφων» του χρεώνεται 150 ευρώ την ώρα, όμως -σύμφωνα με την Μπέρλιετ- «αξίζει τον κόπο, αν σκεφτεί κανείς ότι οι άνθρωποι ξοδεύουν αντίστοιχα και μεγαλύτερα ποσά σε άλλες υπηρεσίες τόνωσης της διάθεσής τους, όπως μαθήματα γιόγκα και shopping therapy».